راگەیاندراوێك لە رێكخرای هوما بۆ تووشبووانی ئۆتیزمی كوردستان\nبایكۆت كردنی یادی رۆژی جیهانیی ئۆتیزم\nبەبۆنەی 2/4 رۆژی جیهانیی وشیاریی ئۆتیزم, هاوخەمی خۆمان بۆ باوانی مناڵانی ئۆتیزم دەردەبڕین و بەڵێنیان پێدەدەین كە بەردەوام دەبین لە هەوڵ و خەباتی مەدەنیانە بۆ دەستەبەركردنی مافی مناڵاكانمان.\nئێستا زیاتر لە 700 مناڵای ئۆتیزم لە هەرێمی كوردستان بوونی هەیە, رۆژ بەرۆژیش ژمارەی مناڵانی ئۆتستیك روو لەزیاد بوون دەكات, بەجۆرێك كە ساڵانە نزیكەی 100 مناڵان زیاد دەبێ, بەڵام بەداخەوە هیچ ئاوڕێكی جیدیان لێنەدراوەتەوەو خودی ئۆتستیكەكان و خانەوادەكانیان لەبارێكی خراپی دەروونی و كۆمەڵایەتیدا دەژین. ماوەی چەند ساڵێكە لەدەرگای حكومەت و وەزارەتە پەیوەندیدارەكان دەدەین و بەڵێنمان پێدەدەن, بەڵام بەداخەوە هیچكام لەو بەڵێنە بریقەدارانەیان جێبەجێ نەكردووە, كە پێیان داوین.\nمناڵانی ئۆتیزم لەرووی پەروەردەیی و تەندروستی و كۆمەڵایەتییەوە گرفتدارن, بۆیە ئێمە وەزارەتەكانی تەندروستی و پەروەردەیی و كاروباری كۆمەڵایەتی، له‌سه‌رووی هه‌مووشیانه‌وه سیاسه‌تی حكومه‌ت بەبەرپرس دەزانین لەو رەوشە خراپەی كە مناڵانی ئۆتیزمی تێدان.\nله‌م رۆژه‌دا، دیسانه‌وه داواو گرفته‌كانی خۆمان بۆ لایه‌نی په‌یوه‌ندیدار و رای گشتی ده‌خه‌ینه‌ڕوو:\n1: كردنەوەی سەنتەری مەشق و راهێنان بۆ شیاندنەوەی مناڵانی ئۆتیزم, كە ئەمە ئەركی وەزارەتی كاروباری كۆمەڵایەتییە, ساڵانە دەیان دۆنم زەوی بۆ پرۆژەكانی وەربەرهێنان و ڤێلا و مۆڵ و كەرتی تایبەت و هۆڵ و . . . تەرخان دەكرێ, كەچی حكومەت ئامادە نییە یەك دۆنم زەوی لە شارەكان بۆ سەنتەری راهێنانی مناڵانی ئۆتیزم تەرخان بكات. هەر چەندە قەول وابوو كە لە بودجەی 2013دا لەهەر سێ پارێزگاكە 3 سەنتەری هاوچەرخ دروست بكرێ, بەس بەداخەوە هێشتا ئەوەشیان نەكردووە. بۆیە داوا دەكەین پەلە بكرێ لە دروستكردنی سەنتەرەكان و باشتركردنی سەنتەرەكانی ئێستا و دابینكردنی پێداویستییه‌كانیان.\n2: بەردەوام دەواممان كردووە, كە ستافی راهێنەر و پسپۆر لەدەرەوەی وڵات بهێنرێتە كوردستان, بۆ ئەوەی راهێنان بە دایك و باوكان بكات و كادیری شارەزا پێبگەیەنن بۆ سەنتەرەكان, چونكە ئێمە گرفتی نەبوونی كادیرمان هەیە, بەداخەوە ئەمەشیان نەكردووە. ئه‌مه له‌كاتێكدایه كه ده‌یان دكتۆر و راهێنه‌رو سه‌نته‌ر و رێكخراو، له‌ده‌ره‌وه‌ی وڵات ئاماده‌گییان ده‌ربڕیوه كه بێنه كوردستان و خولی راهێنان بكه‌نه‌وه، به‌س به‌داخه‌وه لایه‌نی په‌یوه‌ندیدار وه‌ڵامگۆ نه‌بووه.\n3: هەتا ئێستا پەیمانگەی ئۆتیزم لە كوردستان بوونی نییە و مناڵانی ئۆتیزم لە په‌روه‌رده و فێركردن بێ بەشن, ئەمەش ئەركی وەزارەتی پەروەردەیە و لێی كەمتەرخەم بووە. بۆیە داوا لەحکومەت و وەزارەتی پەروەردە دەکەین پەیمانگەی تایبەت بەئۆتیزم بکاتەوە بەرەچاو کردنی جۆریی مەنهەج و سیستەمی تاقیکردنەوەکانی، له‌گه‌ڵ دابینكردنی مامۆستای په‌روه‌رده‌ی تایبه‌ت بۆیان، كه ئه‌وه‌یان ئه‌ركی وه‌زاره‌تی خوێندنی باڵا و توێژنه‌وه‌ی زانستییه. پێویسته ساڵانه له‌چوارچێوه‌ی پرۆژه‌ی تواناسازی مرۆیی، خه‌ڵكانێك له بواره‌كانی پزیشكی و په‌روه‌رده‌ی تایبه‌ت له‌بواریی ئۆتیزم، بنێرێته ده‌ره‌وه‌ی وڵاتبۆ خوێندن.\n4: لەروی تەندروستییەوە، لە كوردستانا دكتۆری پسپۆر و لەنەخۆشخانەكان دەرمان و جۆریی پشكنین و جیهازی پشكنین بۆ مناڵانی ئۆتیزم بوونی نییە, لەمەشدا وەزارەتی تەندروستی بە بەرپرس دەزانین.\n5: تووشبووانی ئۆتیزم, یەكێكن لەو چین و توێژە مەحرومكراوانەی كە تاوەكو ئێستا بستێك زەویان وەرنەگرتووە, بۆیە داوا دەكەین كە یەكی پارچە زەوییەكیان پێبدرێت, بۆ ئەوەی ببێتە گرەنتی بۆ ژیانی داهاتوویان, چونكە خۆیان توانای كاركردن و خۆبەڕێوەبردنیان نییە.\n6: داوا لە سەرمایەداران و خێرخوازان و بازرگانان دەکەین، سەنتەری ئەهلی ئۆتیزم بکەنەوەو لەروی مرۆییەوە خزمەت بەم توێژە بدەن. پێویستیشه له‌سه‌ر حكومه‌ت كه ئاسانكاری و هاوكاری ئه‌و سه‌نته‌رانه بكات كه باوكانی مناڵانی ئۆتیزم خۆبه‌خشانه ده‌یكه‌نه‌وه، نه‌وه‌ك ئاسته‌نگیان بۆ دروست بكات. \nهەر چەندە بەگوێرەی یاسای ژمارە 22ی ساڵی 2011ی تایبەت بە مافی كەمئەندامان, ئەركی حكومەت و لایەنە پەیوەندیدارەكانە كە ماف و ژیانی شایستە بۆ مناڵانی ئۆتیزم دەستەبەر بكەن, بەڵام بەداخەوە, لایەنی زۆریی كە بۆیان كراوە تەنیا بریتییە لە 150 هەزار دینار, كە بە 2 یان 3 مانگ جارێك دەدرێت, هەرچەندە دەبا لە 1-1-2012 زیادەی موچە و سیستمی بەخێوكەر جێبەجێكرابا, بەس بەداخەوە ئەوەش نەكراوەو یاساكە بەس مرەكەبی سەركاغەزەو هیچیتر. هەرچەندە حكومه‌ت لە كۆتایی ساڵی 2012 قه‌ولیدا كه یاساكە هەموار بكرێتەوە, به‌س ئەوەشیان نەكرد.\nساڵانە لە بودجەدا دەیان ملیارد دینار بەناوی هاوكاری كەمئەندامان و خاوەن پێداویستی تایبەت و نەخۆشەوە, بۆ وەزارەتەكان تەرخان دەكرێ, بەڵام مناڵانی ئۆتیزم لێی بێ بەش بوونەو تا ئێستا هیچ مناڵێكی ئۆتیزم رەوانەی دەرەوەی وڵات نەكراوە.\nلەبەر كەمتەرخەمیی حكومەت, پێموانوایە وەك هاوڵاتی پلە دوو هەژمار كراوین و شتێكی ئەوتۆمان بۆ نەكراوە كە شایەنی باسكردن بێ, ئێمە بڕیارمداوە كە ئەمساڵ یادی ئۆتیزم نەكەینەوەو بەشداری هیچ یادكردنەوەیەك نەبین و بایكۆتی بكەین, داواكاریشین لە باوانی مناڵانی ئۆتیزم كە لەمەودوا بەشداری هیچ یادێك نەكەن و بە خۆپیشاندان و مانگرتن داواكانی خۆیان بگەیەنن بەلایەنی پیوەندیدار, هەتا خواستەكانمان جێبەجێ دەكەن و ئاوڕێكی جدی لە مناڵەكانمان دەدەنەوە. چونكە مناڵەكانی ئێمەش وه‌كو مناڵه‌كانی ئه‌وان مرۆڤن و هاوڵاتیی ئەم كوردستانەن و ماف و بەشیان هەیە لەسەروەرت و سامان و داهات و خێروخۆشی ئەم وڵاتەدا, كە لێیان زەوت كراوە. ئاخر ئەوە چ وڵات و سیستم و عەدالەتێكە كە موچەی یەك مانگی پەرلەمانتارو وەزیرێك یەكسان بێ بە موچەی 50 (4 ساڵ و دوو) مانگی مناڵێكی ئۆتیزم. . . !!!؟؟؟\nبۆ تووشبووانی ئۆتیزمی كوردستان


چاودێرانی تۆپی پێ 3 یاریزان لە بەدەستهێنانی تۆپی زێڕین نزیک بوونەتەوە – یاریگا سپۆرت\nHome/ڤیدیۆی گۆڵه‌كان/چاودێرانی تۆپی پێ 3 یاریزان لە بەدەستهێنانی تۆپی زێڕین نزیک بوونەتەوە\nچاودێرانی تۆپی پێ 3 یاریزان لە بەدەستهێنانی تۆپی زێڕین نزیک بوونەتەوە\nکارۆخ ڕواندزی 2016/05/31\nسوارێز، ڕۆناڵدۆ ، مێسی\nبە گوێرەی پێشبینی چاودێرانی تۆپی پێی جیهانی، تەنها کریستیانۆ ڕۆناڵدۆ و لیونێل مێسی و لویس سوارێز لەسەر خەڵاتی تۆپی زێڕینی ئەمساڵ ڕکابەری دەکەن و لە بەدەستهێنانی خەڵاتەکە وەک پاڵێوراوی سەرەکی هەژمار دەکرێن .\nپسپۆرانی تۆپی، دوای تێپەڕبوونی 6 مانگ لەسەر ساڵی 2016، پێشبینی دەکەن هەر یەکە لە ڕۆناڵدۆی ئەستێرەی یانەی ریاڵ مەدرید و لیۆنێل مێسی و سوارێزی هەردوو ئەستێرەی بارسێلۆنا تا ئەو ساتە چانسیان لە هەموو یاریزانان زیاترە بۆ ئەوەی بتوانن خەڵاتی (بالۆن دۆر) یان خود تۆپی زێڕین دەستەبەر بکەن.\nچاودێڕانی تۆپی ئاماژەیان کردووە، کە رۆناڵدۆ بەهۆی بەدەستهێنانی چامپیۆنزلیگ لەگەڵ ریاڵ مەدرید و وەرگرتنی نازناوی گۆڵکاری پاڵەوانێتییەکە بە تۆمار کردنی 16 گۆڵ چانسێکی باشی دەبێت، لەبەرامبەردا مێسی ڕۆڵێکی کارگەری لە بە دەست هێنانی لالیگا و جامی شا بۆ بارسێلۆنا هەبوو، هەروەها لویس سوارێز لەم دوو دەستکەوتە بەشداری کردووە و نازناوی گۆڵکاری لالیگای بە تۆمار کردنی 40 گۆڵ بەدەست هێناوە ، بۆیە ئەو 3 یاریزانە لە وەرگرتنی خەڵاتی تۆپی زێڕین لە هەمووان نزیکتر بوونەتەوە.\nئاشکرایە، کە پاڵەوانێتی کۆپا ئەمەریکا و یۆرۆی 2016 ی فەرنسا و پاڵەوانێتی سوپەری ئیسپانیا و ئەوروپا و مۆندیالی یانەکان، کاریگەری زیاتری دەبێت، لەسەر دەستنیشان کردنی باشترین یاریزانی جیهان کە خەڵاتی تۆپی زێڕین وەردەگرێت.\nڤیدیۆ: له خولی فڕه‌نسی بۆ ئه‌وه‌ی یاریزانێكی موسڵمان به‌ربانگ بكاته‌وه یارییه‌ك راده‌گیرێت


نه‌خش كورده‌یل فه‌یلى له‌ژیان رووشنهویرى عراقى - شـه‌فـه‌ق نيـوز\nنه‌خش كورده‌یل فه‌یلى له‌ژیان رووشنهویرى عراقى\nو كومه‌ڵایه‌تى و رووشنهویرى و زانستى عراقى. به‌شداربوین له بنیاتناین عراق تازه‌و هه‌ر كه‌سیگ له‌مه‌یدان خوه‌یه‌وه به‌شدارى كرد، له ناونیانیش پزیشكه‌یل خاس و شاره‌زا، له‌وانه‌یش ڕه‌حمه‌تى شه‌هاب عه‌زیز، ك یه‌كه‌م كه‌سیگ بویه نه‌شته‌رگه‌رى كاڵین گلینه(قرنیه)ى چه‌و كرد له‌ڕووژهه‌ڵات ناوڕاس، ك وه سه‌ركه‌فتن خاسیگ ئه‌را میریگ سعودى ئه‌نجامیدا، ك دویاخر میر سعودى داوا له‌لى كرد عیاده‌یگ واز بكا له‌بان هساو ئه‌و، ك گشت خه‌رجه‌گه‌ى بكیشیگ و تازه‌ترین وه‌سیله‌ى پزیشكى ئه‌ڕاى دابین بكا، وه‌لى ئه‌وه بوى دكتۆر شه‌هاب نه‌تواس له‌سعودیه ئه‌و كاره ئه‌نجام به‌یگ ، چوینكه وڵاته‌گه‌ى خوه‌ى(عراق) هه‌وه‌جه وه‌پى داشت، وه‌لى وه‌داخه‌وه خاسیه‌گه‌ى وه ئه‌وه دریاوه له‌وه‌خت ده‌ركردن فه‌یلیه‌یل له‌ساڵ 1980 گیریاو خریا زندانه‌وه تا له‌ورا بكوشیه‌یگ.\nله‌مه‌یدان رووشنهویرییش له‌گشت لایه‌نه‌یل وه‌رزشى وئه‌ده‌بى و هونه‌رى و رووژنامه‌گه‌رى، كورده‌یل فه‌یلى به‌شدارى خاسیگ داشتنه، له‌وانه‌یش: هه‌ردوگ شاعر گه‌ورا جه‌میل سدقى زه‌هاوى و مه‌عروف ڕسافى و داستاننویس عه‌بدولمه‌جید لوتفى و دكتۆر كامل به‌سیر و شاعر و رووژنامه‌نویس عه‌باس به‌درى و غائب توعمه‌و شاعر زاهد محه‌مه‌د و بڵند حه‌یده‌رى و شاعر تازه جه‌لیل حه‌یده‌ر و ره‌ساننكار و ویژه‌ر روشدى عه‌بدولساحب و كه‌سه‌یل تر.\nله مه‌یدان مۆسیقایش: ژه‌نیار ناودار جه‌هانى عود ڕه‌حمه‌تى سه‌لمان شوكر و مه‌حموود شوكر براى، وۆسیقاژه‌ن ناودار نه‌سیر شه‌مه، ئاوازدانه‌ر كه‌وكب حه‌مزه، گورانیچڕ مه‌قام ڕه‌حمه‌تى حه‌سه‌ن خه‌یوكه، گورانیچڕه‌یل جه‌عفه‌ر حه‌سه‌ن و ره‌زا عه‌لى و جاسم خه‌یات و حه‌سه‌ن سه‌عدى و ره‌زا خه‌یات.\nله‌مه‌یدان وه‌رزشیشه‌وه: كورده‌یل فه‌یلى جموجویل خاسیگ دانه وه‌رزش عراقى، له‌وانه‌یش: پاڵه‌وان عه‌بدولواحد عه‌زیز ك مه‌دالیه‌ى برۆنزى عراق وه‌رگرت له ده‌وره‌ى رۆما له‌ساڵ 1960، بیجگه ئه‌ویش پاڵه‌وان له وازیه‌یل ئاسیایى عه‌زیز عه‌باس و هه‌ردوگ گۆڵچى هه‌ڵوژارده‌ى وه‌رین عراق ئه‌نوه‌ر موراد و جه‌لال عه‌بدولره‌حمان و وازیزانه‌یل مه‌حموود ئه‌سه‌د و عه‌بدولسه‌مه‌د ئه‌سه‌د و مهدى عه‌بدولساحب و جه‌بار سه‌یفوڵڵا و هه‌ردوگ وازیزان هه‌ڵوژارده‌ى نیشتمانى له تووپ سه‌وه‌ته داوود سه‌لمان و عه‌بدلحسین خلیل.\nكورده‌یل فه‌یلى له‌مه‌یدان وه‌رزشه‌وه، یانه‌ى فه‌یلى وه‌رزشى دامه‌زرانن، ك له‌گشت چالاكیه‌یل ژیان وه‌رزشى به‌شدار بوین، ك جاریگ وه‌پله‌ى دویه‌م سه‌ركه‌فت له پاڵه‌وانیه‌تى عراق تووپ پا.\nله‌مه‌یدان كومه‌ڵایه‌تییشش، له‌ساڵ 1946 كومه‌ڵه‌ى خوه‌ندگایه‌یل فه‌یلى دامه‌زرانن، ك خوه‌ندگاى شه‌وانه‌و ڕووژانه ئه‌را ڕوڵه‌یل فه‌یلى و چینه‌یل تر له‌لى دامه‌زریاو شماره‌ى فره‌یگ له‌تى خوه‌ندن ته‌واو كردن له كورد و عه‌ره‌ب و توركمان و مه‌سیحى و خاسترین مامۆستایه‌یل له‌تى ده‌رسدان. وه‌ل ئه‌وه‌یشا له مه‌یدانه‌یل تر ژیانیش كورده‌یل فه‌یلى نه‌خش یا ده‌ور خاسیگ داشتنه.


ئاراس فەتاح : خێوەکانی میراتی سیاسیی . – WTARIKURD\nقەیرانی نوخبەی سیاسیی له‌کوردستان\nلەمڕۆدا ململانێیەکی جەنگاوەرانە لەسەر پاشماوەی ئەم میراتە جارێکی تر گەڕاوەتەوە ناو جیهانی عەرەبیی‌و ئیسلامیی‌و لەوێشەوە پەڕیوەتەوە ناو دونیای کوردستانیش . پڕۆژەی ناسیۆنالیستی‌و پان ناسیۆنالیستی عەرەبیی شکستی گەوەری ھێنا‌و رێنیسانسێکی نوێی فیکری جیهادیی پڕ ئیشکالی ئیسلامیی له‌سەردەمی پۆست کۆلۆنیالیدا دەبینین . لەپاڵ ئەمەشدا سەردەمی داوەشانێکی هه‌مەلایەنەی سیستەمی دەوڵەت له‌ناوچەکەدا سەریهه‌ڵداوە ، سەردەمێک کە دەوڵەتی نەتەوەیی بەمانا قوترییەکەی دەمێکە له‌قەیرانێکی قوڵدایە‌و ئەمڕۆش ئیسلامی جیهادیی وەکو کلیلی ئەو قوفڵە مێژوییەی ناو دونیای مودێرنەی پاش کۆلۆنیالیزم ، خۆی بەرجەستەدەکات .\nکوردستانیش بوە به‌بەشێک لەم ململانێ ئاڵۆز‌و هه‌مەلایەنە . گەرچی کوردستان بەبێ خواستی خۆی بوە به‌بەشێک لەم ململانێیە ، بەڵام بزوتنەوەی نەتەوەیی له‌کوردستاندا گەر خواستێکی پەنهانیشی هه‌بایە ، ئەوا گەیشتن بو بەم قۆناغەی کە باس له‌دەوڵەت‌و دەستوری کوردستان بکات . قەیرانی دەوڵەت – دەستور – نەتەوە پرسی سەرەکیی‌و هه‌نوکەیی ناو کۆمەڵگای کوردستانە . ئەوەی لەم پانۆرامە سیاسییەدا بەشێوەیەکی پارادۆکس دێتەبەرچاو بریتییە لەوەی کە ھێزە سیاسییە نادینییەکانی کوردستان لەبری ئەوەی دەستور له‌پرسی ئاییندا بێلایەنبکەن ، وەکو پڕۆژەی مۆدێرنە بەرهه‌میھێناوە ، هاتون خۆیان کردوە به‌بکەرێکی بێلایەن . ئەوان پرسی ئایینیان فڕێداوەتە ناو کۆمەڵگای مەدەنییەوە‌و خۆشیان کردوە به‌تەماشاکەرێک‌و سەیری ئەو ململانێ فیکریی‌و کۆمەڵایەتییە توندە دەکەن کە لەسەر کەلاوەی ئەم پرسەدا تەقیوەتەوە . لەکاتێکدا شەڕێکی دەستەویەخەی بەناو فیکریی لەنێوان هه‌ردو تەوژمی دینیی‌و سیکولاری دەستیپێکردوە ، کەچی ئەمان وەکو ڕاوچییەکی بێدەنگی دەنگی هاوڵاتیان ، تەماشای پێشهاتەکان دەکەن . بەرامبەر بەمەش لەسەر پرسی دەسەڵاتدارێتی‌و سەرۆکایەتیدا شەڕێکی دەستەویەخەی سیاسیی‌و یاسایی لەنێوان ھێزە سیاسییەکاندا سەریهه‌ڵداوە ، وەکو ئەوەی دووا ویستگەی مێژو ته‌نها لەم پرسەدا خۆی قەتیسکردبێت . هه‌ردو شەڕەکە یەک میکانیزم ئاراستەیدەکات ، ئەویش میکانیزمی پرسی سیستەمی دەسەڵاتدارێتییە له‌وڵاتی ئێمەدا . لەپاڵ ئەمانەشدا کوردستان به‌قوڵترین قەیرانی دارایی‌و ئابوریی‌و ئینسانییدا تێدەپەڕێت کە هه‌ندێکیان پێویستیان به‌چارەسەریی خێرا‌و ئەوانی تریشیان به‌دەستکاریکردنی بونیادیی هه‌یە . لەناو ئەم هاوکێشە ئاڵۆزەشدا :\nرێککەوتنی ئێران – ئەمریکا\nهه‌ڵگیرسانەوەی شەڕ له‌نێوان تورکیا‌و پەکەکەش کۆی دۆخەکەی له‌کوردستاندا ئاڵۆزتر کردوە . هه‌ر له‌ئەگەری تەرەفبەندیی نوێی سیاسیی – سەربازییەوە تادەگاتە ئەگەری پێکدادانی چەکدارانە‌و شەڕی ناوخۆ له‌سەر لیستی To-doدایە . سەرۆکی هه‌رێم‌و سەرۆک وەزیرانەکەی برازایشی جگە له‌فرۆشتنی نەوت‌و خەمی دەسەڵات‌و مانەوەی خێزانەکەیان له‌حوکمڕانیی‌و کۆنترۆڵی سامانی نەتەوەیی ، ئەولەویاتی سیاسیی تریان نییە . گەر دۆخی خانەبەندی سیاسییش بەم شێوەیە بمێنێتەوە کە ئێستا هه‌یە ، پارتی دو رێگای لەبەردەمدایە . یان ئەوەتا لەسەر پرسی سەرۆکایەتی سازشدەکات ، یان ئەوەتا تاکڕەوانە بەشێوەیەکی فۆرماڵ حوکمڕانی کوردستان دەکات . بەم شێوەش نەخشەی سیاسیی دەسەڵاتدارێتیی ئەمارەتییانە بەرهه‌مدەھێننەوە‌و شوێنگەی سیاسیی کوردستان ھێندە لاوازدەکەن کە بەرگەی ئەم هه‌مو جەنگە ناوەکیی‌و دەرەکیی‌و گرێکوێرە سیاسیی‌و قەیرانە ئابورییانە ناگرێت .\nکۆمەڵگای کوردستان له‌دوڕیانی دابەشبونێکی تری سیاسیی‌و فیکریی‌و ئیداریدایە . ئەوەی ئێستا ڕودەدات ، قەیرانی نێوان ئیسلامی سیاسیی‌و عەلمانییەت نییە ، وەکو له‌ڕوکەشدا دەردەکەوێت ، چونکە لەپشت ئەم قەیرانەوە قەیرانێکی قوڵی تر کاردەکات کە قەیرانی نوخبەی سیاسییە له‌کۆمەڵگای کوردستاندا . ئەم نوخبەیە ھیچ تێڕوانینێکی بۆ فەلسەفەی حوکمڕانیی نییە . ئەوەی هه‌یە‌و نییە بریتییە له‌سەرئێشەی موزمنی بابەتی مانەوەی سەرۆک یان لابردنی ، سازان یان دابڕان . ئیمزای رێککەوتنە ستراتیژی‌و تاکتیکییەکان ، ریفۆرمی سیستەمی سیاسیی‌و پەیمان‌و مژدەی سەرۆکەکان بچوکترین مسداقییەتیان نەماوە‌و متمانەی کۆمەڵگایان لەدەستداوە . بۆنمونە پێش چەند ساڵێک بارزانی به‌ڕەسمی گوتی ” له‌لابردنی من ئاسانتر نییە “، له‌دووا بەیاننامەشیدا کە پەیامێکە بۆ ھێزە سیاسییەکان به‌کورتی‌و کوردی دەڵێت : گەر نەسازێن لەسەر مانەوەم به‌سەرۆکی هه‌رێم ، پێکەوەژیانی سیاسییمان ئاسان نابێت . ئەمە سیاسەت نییە ، ئەمە گەمەی منداڵانە . لەنێو ئەم گەمەیەشدا ئیسلام وەکو چەکێکی کۆن له‌شەڕێکی نوێی ناو هاوکێشە سیاسییەکاندا بەکاردەھێنرێت .\nبۆ خوێندنەوەی تەواوی بابەتەکە کلیک بکەرە سەر ـ خێوەکانی میراتی سیاسیی


کۆی گشتیی وەرگرتنی دۆزی یەکەم و دۆزی دووەمی ڤاکسین، لە چوارچێوەی ھەڵمەتی بەرەنگاربوونەوەی ڤایرۆسی کۆرۆنای نوێ کە لەلایەن وەزارەتی تەندروستیی تورکیاوە بەڕێوەدەبرێت تاکو کاتژمێر ١٩:٤٥، گەیشتووەتە ٢٥ ملیۆن و ٧٩٥ ھەزار و ١٥٨ دۆز.\nMehmet Tosun | 17.05.2021\nبەپێی ماڵپەڕی "covid19.saglik.gov.tr"ی سەر بە وەزارەتی تەندروستیی تورکیا، کە نوێترین ئاماری تایبەت بە ڤایرۆسی کۆرۆنا بڵاودەکاتەوە، تاکو کاتژمێر ١٩:٤٥ی رۆژی ١٦ی ئایار، ژمارەی یەکەم دۆزی وەرگیراوی ڤاکسین گەیشتووەتە ١٤ ملیۆن و ٩٥٩ ھەزار و ٦٦١ و دۆزی دووەمیش گەیشتووەتە دە ملیۆن و ٨٣٥ ھەزار و ١٥٨ دۆز.\nبەم شێوەیە کۆی گشتی ئەو دۆزانەی کە وەرگیراون ٢٥ ملیۆن و ٧٩٥ ھەزار و ١٥٨ دۆز ڤاکسینە.\nئامارەکان لە سێ گەورەترین شاری تورکیا بەم شێوەیەیە:\nلە ئیستانبوڵ، دۆزی یەکەمی ڤاکسین دوو ملیۆن و ٥٣٨ ھەزار و ١٥٩ و دۆزی دووەم یەک ملیۆن و ٧٢٦ ھەزار و ٤٣٥ ڤاکسین کە کۆی گشتیی دەکاتە چوار ملیۆن و ٢٦٤ ھەزار و ٥٩٤ دۆز ڤاکسین. لە ئەنقەرە، دۆزی یەکەمی ڤاکسین یەک ملیۆن و ٢١١ ھەزار و ٩١٢ و دۆزی دووەم ٨٧٦ ھەزار و ٧٨١، کۆی گشتی دوو ملیۆن و ٨٨ ھەزار و ٦٩٣ دوز ڤاکسین وەرگیراوە. لە ئیزمیر، دۆزی یەکەمی ڤاکسین یەک ملیۆن و ١٤ ھەزار و ٨٨٨ و دۆزی دووەم ٧٤٩ ھەزار و ٩٣١ دۆزە و کۆی گشتی یەک ملیۆن و ٧٦٤ ھەزار و ٨١٩ دۆز ڤاکسین وەرگیراوە.\nبرى ڤاكسين كۆرۆنا وەزارەتى تەندروستيى توركيا


بڕیاری سڕكردنی (سه‌رایا سه‌لام) چی ده‌گه‌یه‌نێت؟ – Knwe.org\nسەرەکی » وتار » بڕیاری سڕكردنی (سه‌رایا سه‌لام) چی ده‌گه‌یه‌نێت؟\nبڕیاری سڕكردنی (سه‌رایا سه‌لام) چی ده‌گه‌یه‌نێت؟\nله‌پاش بردنه‌وه‌ی زۆرترین ژماره‌ی كورسییه‌كانی خوولی داهاتووی ئه‌نجومه‌نی نوێنه‌رانی عیراق، (موقته‌دا سه‌در) به‌بڕیارێك كاره‌كانی (سه‌رایا سه‌لام)ی باڵی سه‌ربازی سه‌ر به ره‌وتی سه‌در-ی سڕكرد، ئه‌و هه‌نگاوه به گۆڕانێكی گرنگ له گۆڕه‌پانی سیاسی عیراق داده‌نرێت به‌تایبه‌ت كه وڵاته‌كه له‌ڕووی سیاسی و سه‌ربازییه‌وه له‌بارێكی گرژدایه. بڕیاره‌كه‌ش هه‌ڵگری چه‌ند ئاماژه و گریمانه‌یه‌كه. ره‌نگدانه‌وه‌كانی له‌سه‌ر گۆڕه‌پانی عیراق چی ده‌بن؟ ئه‌و ئاڵه‌نگارییانه كامانه‌ن كه رووبه‌ڕووی بڕیاره‌كه ده‌بنه‌وه؟\nگۆڕانی په‌یامی سه‌در له كاتی هه‌ڵبژاردنه‌كاندا\nكردنه‌وه‌ی كۆدی په‌یامه‌كانی سه‌در له پاش ده‌ركه‌وتنی ئه‌نجامه‌كانی هه‌ڵبژاردن، هۆكاری ئه‌و كاردانه‌وه زبرانه نیشان ده‌دات، كه هێزه شیعییه‌كان به‌رامبه‌ر به ئه‌نجامی هه‌ڵبژاردنه‌كه نواندیان، له‌پێش هه‌موویان (هاوپه‌یمانی ده‌وڵه‌تی یاسا) به‌سه‌رۆكایه‌تی (نوری مالیكی) و (هاوپه‌یمانی فه‌تح) به‌سه‌رۆكایه‌تی (هادی عامری) له‌پاڵ سه‌ركرده‌ی هاوپه‌یمانێتییه نا سه‌ركه‌وتووه‌كانی تری هه‌ڵبژاردن. له‌و چوارچێوه‌یه‌شدا (موقته‌دا سه‌در) له یه‌كه‌م په‌یامدا، پاش ئاشكرابوونی ئه‌نجامی هه‌ڵبژاردنی پێشوه‌خته‌ی په‌رله‌مانی عیراق (11ی ئۆكتۆبه‌ری 2021)، وتی: «هه‌بوونی چه‌ك له‌ده‌ره‌وه‌ی ده‌وڵه‌ت كۆتایی پێده‌هێنین»، «عیراقییه‌كان ده‌یانه‌وێت به‌ئارامی و دوور له داگیركاری و تیرۆر و میلیشیاكان بژین كه مایه‌ی كه‌موكورتین بۆ شكۆی ده‌وڵه‌ت»، هێمای به‌وه‌شكرد، «هه‌رگیز رێگه به‌ده‌ستوه‌ردان ناده‌ین، لێره به‌دواوه ده‌بێت چه‌ك ته‌نها به‌ده‌ستی ده‌وڵه‌ته‌وه بێت، ناهێڵین چه‌ك له‌ده‌ره‌وه‌ی ده‌وڵه‌ت به‌كاربێت، ته‌نانه‌ت به‌ده‌ستی ئه‌وانه‌ش كه ناوی گروپه‌كانی به‌رگرییان لێنراوه«.\nئه‌و په‌یامه‌ی سه‌در هه‌ڵگری جۆرێك له گۆڕانكاری گرنگه له هه‌ڵوێست له‌باره‌ی بابه‌تی چه‌ك كه تائێستاش له‌ده‌ره‌وه‌ی ده‌وڵه‌تدایه، به‌تایبه‌ت كه ئه‌و رابه‌ری براوه‌ترین لیستی هه‌ڵبژاردنی خوولی داهاتووی ئه‌نجومه‌نی نوێنه‌رانه. هه‌ر بۆیه بینیمان په‌یامه‌كه رووبه‌ڕووی كاردانه‌وه‌ی توندی سه‌ركرده‌ی گروپه چه‌كدارییه‌كان بوویه‌وه، له‌دیارترینیان: لێدوانه‌كانی (ئه‌بوعه‌لی عه‌سكه‌ری) وته‌بێژی كه‌تائیبی حیزبوڵای عیراقی بوو.\nبه‌دڵنیاییه‌وه سه‌ركه‌وتنی ره‌وتی سه‌در له هه‌ڵبژاردنی پێشوه‌خته‌ی په‌رله‌مان به‌شێكی گه‌وره‌ی بۆ هاتنه‌كایه‌ی گۆڕانكاری له په‌یام و تێڕوانینی ئه‌و ره‌وته ده‌گه‌ڕێته‌وه، به‌تایبه‌ت به‌ڵێنیان بۆ چاكسازی سیاسی كه ئێستا ئه‌و دۆسیه‌یه بووه‌ته‌هۆی زیادبوونی ده‌مارگیری تائیفی و مه‌زهه‌بی له عیراق، هه‌روه‌ها به‌ڵێنه‌كانیان بۆ تێكۆشان له‌پێناو پێكهێنانی كۆمه‌ڵگه‌ی شارستانی، دانانی سنور بۆ ده‌ستوره‌دانی وڵاتانی هه‌رێمایه‌تی له‌كاروباره‌كانی عیراق و له‌قاڵبدانی ئه‌و گروپه چه‌كدارییانه‌ی بڕیار و هه‌ڵوێست له‌ده‌ره‌وه‌ی عیراق وه‌رده‌گرن، له‌گه‌ڵ ده‌ركردنی هێزه ئه‌مه‌ریكییه‌كان له ته‌واوی عیراق. سه‌رباری ئاماژه‌ی روونی سه‌در و ره‌وته‌كه‌ی بۆ پێویستی دووباره پێناسه‌كردنه‌وه‌ی رۆڵی حه‌شدی شه‌عبی، به‌وردتر ئه‌وانه‌ی ئینتیمایان بۆ شوێنانی ده‌ره‌وه‌ی عیراق هه‌یه و رێكخستنه‌وه‌یان له‌ناو سیسته‌می ئه‌منی عیراقی.\nله‌و ماوانه‌ی دواییه‌دا؛ په‌یامه‌كانی سه‌در به‌و ئاراسته‌یه بوون، له‌گه‌ڵ گروپه چه‌كداره‌كان به‌رێكه‌وتن درووست نه‌بێت، به‌تایبه‌ت كه ئه‌و گرووپانه رژانه سه‌ر شه‌قامه‌كان و ئه‌نجامه‌كانی هه‌ڵبژاردنیان ره‌تده‌كرده‌وه، چه‌ندین ته‌نگژه‌ی ئه‌منیان خوڵقاند، وه‌ك ئه‌وه‌ی له دیاله روویدا، له‌گه‌ڵ گه‌ڕانه‌وه‌ی كاتیۆشاكان له شه‌وان، ده‌ركردن و خوێندنه‌وه‌ی هه‌ندێك له به‌یاننامه و په‌یام و هه‌ڕه‌شه بۆ تێكچوونی ئاشتی كۆمه‌ڵایه‌تی له عیراق، ئه‌وكات سه‌در له‌به‌یاننامه‌یه‌كدا «داوای «دانبه‌خۆداگرتن، كاركردن به رۆحیه‌تی نیشتیمانی و له‌پێناو نیشتیمان»ی كرد، هه‌روه‌ها داوایكرد «هه‌موو لایه‌ك پابه‌ندی رێگا یاساییه‌كان بۆ په‌ڵپ گرتن له ئه‌نجامی هه‌ڵبژاردنه‌كان بن، له‌پشێوی و ئاڵۆزی دروستكردن دووربكه‌ونه‌وه«، ئه‌وه‌ش ئاماژه‌یه‌كی ئاشكرابوو بۆ مه‌ترسی گۆڕینی ململانێی سیاسی بۆ شه‌قام.\nپاڵنه‌ره‌كانی سڕكردنی سه‌رایا سه‌لام و ئاماژه‌كانی\nده‌كرێت گرنگترین پاڵنه‌ر و ئاماژه‌كانی ئه‌و هه‌نگاوه‌ی (موقته‌دا سه‌در ) به‌مجۆره بخه‌ینه‌ڕوو:\n1- سه‌ركه‌وتنی كوتله‌ی سه‌دری له هه‌ڵبژاردنی پێشوه‌خته‌ی په‌رله‌مان وایكرد كه رابه‌ره‌كه‌ی یه‌كه زمانییه‌كانی په‌یامه‌كه‌ی بگۆڕێت و ئاراسته‌ی په‌یامه‌كه به‌وشێوه بێت كه له‌گه‌ڵ چه‌مكی ده‌وڵه‌ت و به‌گژاچوونه‌وه‌ی هێزی ده‌ره‌وه‌ی ده‌وڵه‌ت بێـت، كه تاڕاده‌یه‌كی زۆر هێزی له‌به‌ر ده‌وڵه‌ت بڕیوه، هه‌روه‌ها هه‌نگاوێكی سه‌دریش بوو بۆ جیاكردنه‌وه‌ی ئه‌و گروپه سه‌ربازییانه‌ی كه له گه‌ڵ به‌هێزی ده‌وڵه‌تن له‌گه‌ڵ ئه‌وانه‌ی له‌ده‌ره‌وه‌ی چوارچێوه‌ی دامه‌زراوه ده‌وڵه‌تییه‌كان كارده‌كه‌ن.\n2- بۆ قۆناغه‌كانی داهاتوو سه‌در به‌شێوه‌ی بنه‌ڕه‌تی پێویستی به كاری سیاسی هه‌یه، به‌ورمانایه‌ی كه‌متر پێویستی به هێزی چه‌كداری ده‌بێت، به‌تایبه‌ت كه بتوانێت حكومه‌تی داهاتوو له‌گه‌ڵ هه‌ندێك له‌لایه‌نه‌كانی تر پێكبهێنێت و جڵه‌وی حكومه‌ت به‌ده‌سته‌وه بگرێت.\n3- بێزاركردنی كوتله سیاسییه‌كانی تر كه باڵی سه‌ربازییان هه‌یه، به‌تایبه‌ت هاوپه‌یمانی فه‌تح، چونكه هه‌نگاوه‌كه زیاتر سیاسییه تاوه‌كو سه‌ربازی، تا وایان لێبكات پشتگیری له‌و هه‌نگاوه بكه‌ن، به‌تایبه‌ت كه سه‌در له هه‌ر هه‌ڕه‌شه و پشێوییه‌ك ده‌ترسێت ببێته هۆی شكستهێنان به‌هه‌وڵه‌كانی پێكهێنانی حكومه‌تی داهاتووی عیراق، بڕیاری سڕكردنی كاره‌كانی سه‌رایا سه‌لامیش له‌و رووانگه‌یه‌وه و تا كه‌شێكی سیاسی له‌بار بۆ پێكهێنانی حكومه‌ت دروستبێت و له‌ونێوه‌نده‌شدا؛ گروپه چه‌كدارییه‌كانی تریش له‌چه‌ك دابماڵرێن.\n4- ناردنی په‌یامێكی روون بوو بۆ ئه‌و كوتله سیاسییانه‌ی كه باڵی چه‌كدارییان هه‌یه، به‌وه‌ی كه سه‌در سووره له‌سه‌ر به‌رنامه‌ی حكومه‌ت كه له‌میانه‌ی ده‌ركه‌وتنی ئه‌نجامی هه‌ڵبژاردنه‌كان باسی لێوه‌كردووه، به‌تایبه‌ت: تێكه‌ڵكردنی گروپه چه‌كداره‌كان به ده‌زگا ئه‌منییه‌كانی ده‌وڵه‌ت، قه‌ده‌غه‌كردنی نمایشی چه‌كداری و به‌هێزكردنی رۆڵی ده‌زگا ئه‌منییه‌كان.\n5- سه‌در ده‌یه‌وێـت له‌و رێگه‌یه‌وه په‌یام بۆ ده‌ره‌وه‌ش بنێرێت، كه ئه‌وان تێڕوانینێكی نوێیان هه‌یه و پێشكه‌شی لایه‌نه سیاسیه‌كانیان كردووه به‌پێچه‌وانه‌ی هه‌موو لایه‌نه سیاسییه‌كانی تر كه تائێستاش ئاره‌زوومه‌ندن چه‌ك به‌شێك بێت له هێزی سیاسی.\nكۆمه‌ڵێك ئاڵه‌نگاری ناوخۆیی و ده‌ره‌كی ره‌نگه رووبه‌ڕووی ئه‌و هه‌نگاوه‌ی سه‌در بێته‌وه، له‌وانه:\n• هه‌نگاوی سڕكردن شتێكی كه‌رتییه نابێته گشتی، وه‌ك ئاشكرایه سه‌رایا سه‌لام به‌شێكه له ده‌سته‌ی حه‌شدی شه‌عبی، له‌چوارچێوه‌ی كه‌رته‌كانی (313، 314 و 315) رێكخراون، ئه‌و به‌شانه‌یان له شاره‌كانی نه‌جه‌ف، كه‌ربه‌لا، سه‌ڵاحه‌ددین و به‌غداد بڵاوه‌یان پێكراوه، به‌ده‌ركراون له بڕیاره‌كه‌ی سه‌در، ئه‌وه‌ش مانای ئه‌وه ده‌گه‌یه‌نێت بڕیاره‌كه زیاتر هه‌نگاوێكی ته‌كتیكیه تاوه‌كو ستراتیژی، چونكه كاره‌كانی سه‌رایا سه‌لام ته‌نها له‌و پارێزگایانه سڕكراوه كه له‌په‌راوێزدان و سه‌رچاوه‌ی بڕیاری سیاسی و ئایینی نین و ئه‌وه‌ش بیانووی داوه‌ته ده‌ست گروپه چه‌كداره‌كان كه له‌سه‌ر كاری ئێستای خۆیان به‌رده‌وامبن و ئه‌و بڕیاره زۆر بێزاریان نه‌كات.\n• پێشبینی ده‌كرێت كه جارێكی تر سه‌در له بڕیاری سڕكردنی گروپی سه‌رایا سه‌لام پاشگه‌زبێته‌وه، وه‌ك له‌پێشوودا چه‌ندجارێك ئه‌وجۆره كاره‌ی كردووه، هه‌ر بۆرنموونه: له بۆنه‌یه‌كدا؛ (سووپای مه‌هدی) هه‌ڵوه‌شانده‌وه دواتر بڕیاره‌كه‌ی بۆ سڕكردن گۆڕی، بۆیه پێشبینیركراوه بۆ داهاتووش؛ هه‌ركات پێویست بێت، بڕیاری سڕكردنی سه‌رایا سه‌لامیش هه‌ڵبوه‌شێنێته‌وه.\n• ئه‌وه‌ی زیاتر گریمانه‌كه‌ی خاڵی پێشوو ده‌چه‌سپێنێت ئه‌وه‌یه كه گروپه چه‌كدارییه‌كانی تر به‌خراپ كه‌ڵك له بڕیاره‌كه وه‌ربگرن و له‌ڕووی هه‌ژموونی ئابووری و ئاسایش زیاتر هه‌ڕه‌شه له‌سه‌ر سه‌رایا سه‌لام له‌و ناوچانه دروستده‌كه‌ن كه بڕیاری سڕكردن ده‌یانگرێته‌وه، ئه‌وه‌ش به‌ڕوونی له لێدوانێكی (ئه‌حمه‌د كنانی) له هاوپه‌یمانی فه‌تح ده‌بینرێت: «ده‌سته‌ی حه‌شدی شه‌عبی هه‌ڵناوه‌شێته‌وه و له‌گه‌ڵ ده‌زگا ئه‌منییه‌كانی تریش تێكه‌ڵ ناكرێت».\n• چه‌كی ده‌ستی گروپه چه‌كداره‌كان به‌تایبه‌ت ئه‌وانه‌ی ئینتیمایان بۆ هه‌ندێك وڵاتی هه‌رێمایه‌تی هه‌یه، به‌شێك له ئاسایشی نه‌ته‌وه‌یی ئه‌و وڵاتانه پێكده‌هێنن، به‌تایبه‌ت ئه‌وانه‌یان به (ره‌وتی به‌رگری) ناسراون، بۆیه پێشبینی ناكرێت ده‌ستی ده‌ره‌كی رێگه به‌چه‌كداماڵینی ئه‌و گرووپانه بدات، ته‌نانه‌ت یه‌كخستنیشیان له‌ناو ده‌زگا ئه‌منییه‌كانی ده‌وڵه‌تی عیراق.\n• له‌وه‌ش زیاتر، له‌و ماوه‌یه‌ی دواییانه‌دا؛ چه‌ند بڕیارێك له حكومه‌ته‌كه‌ی (مسته‌فا كازمی)یه‌وه ده‌رچووه، چه‌ندین گرووپی تری بۆ ناو چوارچێوه‌ی ده‌سته‌ی حه‌شدی شه‌عبی گه‌ڕاندووه‌ته‌وه، به‌ڵام له‌واقیعدا؛ هیچ یه‌كێك له‌و بڕیارانه جێبه‌جێرنه‌كراون. ئه‌و گرووپانه له‌ماوه‌ی پێشوودا دروستكراون، وه‌ك هێزی ئابووری و ئه‌منییان لێهاتووه، بۆیه هه‌روارئاسان نییه سه‌ركرده‌كانیان ده‌ستبه‌رداریان بن، به‌بێ ئه‌وه‌ی ئیراده‌یه‌كی به‌هێزی سیاسی له‌حكومه‌ت و له‌نێو ئه‌و گروپانه به‌و ئاراسته‌یه هه‌بێت، وه‌ك ئه‌وه‌ی به‌رامبه‌ر به (سه‌رایا خۆراسانی) كرا و بووه‌رهۆی هه‌ڵوه‌شاندنه‌وه‌ی گروپه چه‌كدارییه‌كه و ده‌ستگیركردنی سه‌ركرده‌كانیان.\nسیاسه‌تی كار و كاردانه‌وه‌ی نێوان (موقته‌دا سه‌در) و گروپه چه‌كداره عیراقییه‌كان، له‌سه‌ر چه‌ندین دۆسیه‌یه، دیارترینیان: داماڵینی گروپه چه‌كداره‌كان له چه‌ك به‌جۆرێك چه‌ك ته‌نها له ده‌ستی ده‌وڵه‌ت بێت، له‌گه‌ڵ رێكخستن و یه‌كخستنی گروپه چه‌كداره‌كان له‌نێو ده‌زگا ئه‌منییه‌كانی ده‌وڵه‌ت، ئه‌وه‌ش بارێكی ئاڵۆزی دروستكردووه، خۆی به‌سه‌ر گۆڕه‌پانی سیاسی عیراقیدا سه‌پاندووه، بڕیاره‌كه‌ی سه‌در به سڕكردنی كاره‌كانی (سه‌رایا سه‌لام) كه سه‌ر به ره‌وته‌كه‌ی خۆیه‌تی، بووه‌ته مایه‌ی زیادكردنی ناكۆكییه‌كان، بڕیاره‌كه وه‌ك به‌ته‌واوی (سه‌رایا سه‌لام) سڕ ناكات، مایه‌ی تووڕه‌بوونی گروپه چه‌كداره‌كانی تریشی لێكه‌وتووه‌ته‌وه، ئه‌وان ئه‌و پلانه‌ی سه‌در و كه‌مكردنه‌وه‌ی هه‌ژموونیان له‌داهاتووش ره‌تكردووه‌ته‌وه، ئه‌مه‌ش ئاماژه‌یه بۆئه‌وه‌ی كه له‌داهاتوودا؛ ململانێی زیاتر له‌نێوان ئه‌و دوو لایه‌نه رووده‌دات، به‌دیاریكراوی له‌پرسه‌كانی په‌یوه‌ست به: چه‌كداماڵێنی گروپه چه‌كداره‌كان، ده‌سه‌ڵاتی ده‌وڵه‌ت، ئابووری گروپه چه‌كداره‌كان، به‌تایبه‌ت ئه‌گه‌ر سه‌در سه‌ركه‌وتووبێت له‌وه‌ی حكومه‌تی داهاتوو پێكبهێنێت، ئه‌وكات گروپه چه‌كداره‌كان به‌ئه‌ركی خۆیان ده‌زانن ببن به ئۆپۆزسیۆنی ئه‌و حكومه‌ته و تا پێكدادانیش له‌گه‌ڵیدا ده‌ڕۆن.\n•له (مركز الإمارات للسیاسات)ـه‌وه ئاماده‌كراوه.


مندالانى نةخؤشى كوردستان لةئيتاليا بةسةر دةكاتةوة – GILGAMISH – كلكامش\nالرئيسية » مقالات كردية » مندالانى نةخؤشى كوردستان لةئيتاليا بةسةر دةكاتةوة\nسةرؤكى ثةرلةمانى كوردستان\nسةات 10ى سةرلةبةيانى رؤذى 2992007 بةريَز عةدنان موفتى سةرؤكى ثةرلةمانى كوردستان بةياوةرى بةريَزان عادل موراد باليؤزى عيَراق لة رؤمانيا ء د. رؤذان عةبدولقادر ئةندامى ثةرلةمانء تاريق جةوهةر سارمةمى راويَذكارى راطةياندن لةشارى رؤماى ثايتةختى ئيتاليا سةردانى سةنتةرى ضارةسةركردنى مندالانى كوردستانى كرد كة بةهؤى نةخؤشيةكانى كةم خويَنى ء تالاسيميا لةلايةن ريكخراوى سةردةيارى ناوةراست بؤ نةخؤشيةكانى كةم خويَنىIME كة بارةطاكةى لة رؤماى ثايتةختة ءزياتر لة 37 كةس لةنةخؤشةكانى كةم خويَنى ء تالاسيميا لةو سةنتةرةء نةخؤشخانةكانى ترى ئيتاليا ضارةسةر دةكريَن.\nلة ديداريَكدا لةطةل مندالة نةخؤشةكان سةرؤكى ثةرلةمان هيواى ضاكبوونةوةى بؤخواستنء ثشتيوانى ثةرلةمانى بؤ ضارةسةركردنى كيَشةء ثيَداويستيةكانيان دةربرىءثيَى راطةياندن كة لديدارةكانيدا لةطةل بةرثرسانى ئةو ريَكخراوةء دكتؤرةكان باسيان لة ضؤنيةتى طةشةثيَدانى هاوكاريةكانى ئةو ريَكخراوة بؤ كوردستان كردووةء دلنيايى كردنةوة كةئةو بةرنامةى هعةية فراوانتر دةبيَتء ئيتاليةكان بيريان لةوة كردؤتةوة كة سىَ نةخؤشخانةى تايبةتى بة ضارةسةركردنى نةخؤشيةكانى تالاسيمياء كةم خويَنى ءضارةسةركردنى نةخؤشيةكان دلَ كونى مندالان لة هةوليَرء سليَمانىء دهؤك بكةنةوة. سةرؤكى ثةرلةمان دواى ئةوةى سوثاسى دكتؤرةكان ء حكومةتى ئيتالياى كرد، سوثاسى نةخؤشةكانيشى كرد كة هاوكارى باشى دكتؤرةكانيان كردووةء تيَطةيشتنء هاوسؤزى خؤشى بؤ ئيَشء ئازاء ناخؤشيةكانيان دةربرىء هيواى زوو ضاكبوونةوةبؤ خواستنء بؤ ئةوةى بة دلخؤشىء تةندروستيةكى باشةوة بطةريَنةوة ناو كةسوكاريان.ء سوثاسى دكتؤرء سةرثةرشتيارانى سنتةرى ضارةسةركردنى نةخؤشةكانى كرد.\nدوانر د. رؤذان عةبدولقادر لة وتةيةكدا هيواى زووضاكبوونةوةء طةرانةوةى بؤ خواستنء ئامادةيى ثةرلةمانيشى بؤ هاوكارى كردنء ثشتيوانى كردنى داواكالايةكانيان دةربرى.\nدواتر بةبؤنةى مانطى رةمةزان ء نزيكبوونةوةى جةذنى رةمةزان دياري سةرؤكى ثةرلةمانى كوردستان لةلايةن تاريق جةوهةر راويَذكارى راطةياندن بةسةر مندالَة نةخؤشةكان دابةشكرا.\nثاشان ذمارةيةك لة نةخؤشةكانء كةسوكاريان باسيان لة كيَشةء ثيَداويستيةكانيان كردء داوايان كرد ثةرلةمانء حكومةتى هةريَم هاوكاريان بكةن لةضارةسةركردنى كيَشةى درةنط وةرطرتنى فيزةى ئيتاليان بؤ بكةن كةزؤرجار رووبةرووى ئةو نةخؤشانة دةبيَتةوة كة دةطةريَنةوة كوردستان،ء لةطةرانةوةيان بؤ وةرطرتنى كؤرسى دووةمى ضارةسةركردنةكةيان فيزةكانيان دوادةكةويَتء بةهؤيةوةش وةرطرتنى ضارةسةرى نةخؤشيةكانيان دوا دةكةويَت.\nلةوبارةيةوة سةرؤكى ثةرلةمان دلنيانى كردنةوة كة لةطةل باليَؤزى ئيتاليا لةعيَراق قسة دةكات ء هةولى ضارةسةكردنى كيَشةكةيان دةدات.\nشايانى باسة تائيستابةهؤى جيَبةجيَكردنى ئةو بةرنامةيةى لةلايةن ريكخراوى سةردةيارى ناوةراست بؤ نةخؤشيةكانى كةم خويَنىIME زياتر لة 250 نةخؤش بؤ ضارةسةركردن بةهاواكارى وةزارةتى تةندروستى حكومةتى هةريَم سةردانى نةخؤشخانةكانى ئيتاليايان كردووة، سووديان لة عيلاجةكان وةرطرتووة.\nالسابق في ضيافة المتنبي\nالتالي يقولون هذا ذو انتماء ٍ عشائري


چیرۆکی پەتاتەت بیستووە؟ - Yalla\nچیرۆکی پەتاتەت بیستووە؟\nZack Brown, the man behind the potato salad Kickstarter campaign photographed in the Dispatch studio on September 18, 2014. (Chris Russell/Dispatch Photo)\nله ئاب 27, 2016\nباوەڕدەکەیت ئەگەر بوترێت پەتاتە کاریگەری هەبووە لەسەر گەشەسەندن و بەردەوام بوونی شارستانییەتی نوێ؟\nبەر لە ٨ هەزار ساڵ دانیشتوانی بیرۆ لەچیاکانی ئەندێز بۆ یەکەمجار دەستییان دایە چاندنی ئەم ڕووەکە، بەهۆی پێکهاتەکانی”خوێ، چەوری، پڕۆتین و کاربۆهیدرات ” خۆراکێکی نموونەیی بوو لەبیرۆ، ئەم رووەکە بووە هۆی بەهێزکردنی جەستەی دانیشتووانی ئەم ناوچەیە و توانییان ئیمپراتۆرییەتی ئینکا درووست بکەن.\nدەریاوانانی ئیسپانیا ئەم بەرهەمەیان لە بیرۆ گەیاندە ئەوڕوپا، بەڵام ئەوڕوپییەکان خواردنی پەتاتەیان بەنەشیاو دانا و وەکو ڕووەکێکی جوانی بەکارییان هێنا، بەڵام دوای ٢٠٠ ساڵ و لە سەدەی ١٨ پەتاتە بووە یەکێک لەگرنگتین خۆراکەکانی دانیشتوانی ئەوروپا و بووە خواردنی سەرەکی هەژاران.\nپەتاتە یەکێک بووە لەو خواردنانەی دەستی هەبوو لە زیاد بوونی ژمارەی سەرەکی دانیشتوانی ئێرلەندا و دواتر بووە خواردنێکی سەرەکی لەوێ، بەڵام کێڵگەکانی پەتاتە تووشی نەخۆشی هات و لە ساڵی ١٨٤٥ ئەم وڵاتە تووشی گەورەترین قات و قڕی هات کە بەقات وقڕییە گەورەکەی ئێرلەندا ناودەبرێت، لەئەنجامدا ملیۆنێک کەس لەبرسا مردن و ملیۆنێکی تریش ئاوارەی وڵاتانی ئەوروپا بوون، ئەم ئاوارانە ڕاستەوخۆ دەستییان لە گەشەسەندنی کارگەکانی سەدەی ١٩ هەبووە وهەر ئەم کارگانەش فاکتەری سەرەکی گەشەسەندی شارستانیەتی نوێن !\nshort URL: https://yallairaq.com/ku/9A3lw\nئینکائێرلەندائەوروپاقات و قڕیپیرۆپەتاتە\nنهێنی پێستی خانمانی کۆریا چی یە؟\nشارەکانی ژێرەوە بناسە!


پارتی رەتیدەكاتەوە دەستوەردانی لە دیاریكردنی بابەشێخی نوێی ئێزیدییەكاندا كردبێت\nرێوڕەسمی دەستبەكاربونی بابەشێخی نوێی ئێزیدیان لە لالش\nوتەبێژی پارتی دیموكراتی كوردستان رەتیدەكاتەوە حزبەكەیان دەستی وەردابێتە پڕۆسەی دیاریكردنی بابە شێخی ئێزیدیان و دەشڵێت: رێز لە ئەنجامی شێوازی هەڵبژاردنی بابە شێخ و بڕیارەكانی ئێزیدییەكان دەگرن.\nئاوێنە: رۆژی شەممەی رابردو لە کۆبونەوەی میرو جڤاتی رۆحانیی ئێزدییاندا لە دهۆك، بڕیاردرا شێخ عەلی ئەلیاس وەکو بابە شێخی نوێی ئێزدییان دیاری بکرێت و رۆژی چوارشەممەش ناوبراو له په‌رستگای لالش له قه‌زای شێخان، لە مه‌راسیمێكی ئایینیدا وەك بابەشێخی نوێی ئێزیدیان بەڕەسمی دەستبەكاربو.\nدانانی عەلی ئەلیاس بە بابەشێخی نوێی ئێزیدیان، ناڕەزایەتی توندی بەشێكی زۆری ئێزیدییەكانی نیشتەجێی قەزای شنگالی بەدوای خۆیدا هێنا بە پاساوی ئەوەی، میری ئێزیدی بە بێ گەڕانەوە بۆ خەڵكی شنگال و بە پشتیوانی پارتی دیموكراتی كوردستان، بابەشێخی نوێیان داناوە.\nهەر بەو هۆیەوە رۆژی 16ی ئەم مانگە قاسم شەشۆ، كارگێڕی لقی 17ی پارتی و فەرماندەی فەرماندەیی شنگال، دەست لەكاركێشانەوەی خۆی لە حزبەكەی و پۆستە سەربازییەكەی راگەیاندو وتی" میری ئێزدی خۆی بابەشێخی داناوە بەبێ گەڕانەوە بۆ ئێزدییەکانی شنگال. وەک ئەوەی باس دەکرێت پشتیوانی پارتەکەمانی لەگەڵ بوە. بۆیە من دەڵێم دەستم لە پارتی کێشایەوە. لە ئەمڕۆ بەدواوە وەکو کەسێکی بێلایەن دەمێنمەوە، فەرماندەی فەرماندەیی شنگالیش نیم."\nبەڵام ئەمڕۆ هەینی، مەحمود محەمەد، وتەبێژی رەسمی پارتی، لە رونكردنەوەیەكدا رەتیكردەوە كە حزبەكەی دەستی وەردابێتە كاروباری ئێزیدییەكان لە دیاریكردنی بابەشێخی نوێدا.\nوتەبێژی پارتی لە رونكردنەوەكەیدا وتویەتی"ئێمه له پارتی دیموكراتی كوردستان له‌دورو نزیكه‌وه ته‌ده‌خول و په‌یوه‌ندیمان به چۆنیه‌تی دیاریكردنی پله‌و پایه جڤاكی و ئایینییه‌كانی خوشك و برایانی كوردی ئێزیدی نه‌بوه، به‌ڵكو رێز له ئه‌نجامی كۆبونه‌وه‌ی شێوازی هه‌ڵبژاردنی بابه‌شێخ و بڕیاره‌كانیان ده‌گرین."\nله ڕوانگای باوه‌ڕبونمان به ماف و ئازادییه نه‌ته‌وه‌یی و ئایینی و مه‌زهه‌بییەکانەوە، سه‌ره‌ڕای ئه‌وه‌یش به ئه‌ركی خۆمان زانیوه به‌رده‌وام هه‌وڵی زیاتر بده‌ین بۆ قوڵكردنه‌وه‌ی ئه‌م بیروباوه‌ڕه‌مان و، به‌كرداریش له ناوخۆی پارتیمان په‌یڕه‌ویمان لێكردوه و هه‌وڵمانداوه له به‌رنامه و پلانی چۆنیه‌تی به‌ڕێوه‌بردن و حوكمڕانی هه‌رێمی كوردستان و عێراقیشدا ئه‌م بیروباوه‌ڕه‌مان ره‌نگ بداته‌وه، له نوسینه‌وه‌ی ده‌ستوری عێراق و پڕۆژه‌ی ده‌ستوری كوردستان ئه‌وه‌مان سه‌لماندوه و، خۆمان به داكوكیكاری ماف و ئازادییه‌كانی سه‌رجه‌م پێكهاته‌كانی كوردستان ده‌زانین. له‌م سونگه‌یه‌وه هه‌وڵمانداوه هاونیشتمانیانی كوردی ئێزدیش وه‌كو به‌شێكی ره‌سه‌نی نه‌ته‌وه‌كه‌مان ئازادی ته‌واویان هه‌بێ له‌ڕوی بیروباوه‌ڕی ئایینی و رێوڕه‌سمه‌كان و رێكاره‌كانی دیاریكردنی پله و پایه جڤاكی و ئاینییه‌كانیاندا و، هیچ جۆره ده‌ستێوه‌ردانێك له كاروباره‌كانیان نه‌كرێت.\nبه‌داخه‌وه له ماوه‌ی ڕابردودا (میر ته‌حسین به‌گ) كۆچی دوایی كرد و دوابه‌دوای ئه‌ویش ( بابه‌شێخ) كۆچبار بو، دیاره به‌گوێره‌ی نه‌ریت و رێكاره‌كانیان، دیاریكردنی میر، كه له‌ناو بنه‌ماڵه‌ی میری ئێزدیان هه‌ڵده‌بژێردرێت، ئه‌نجامدرا و هه‌روه‌ها میر به هه‌ماهه‌نگی ئه‌نجومه‌نی ڕوحانی ئێزدیان كه‌سێك له‌ناو بنه‌ماڵه‌ی شێخانی ئێزدی دیاریده‌كه‌ن وه‌كو بابه‌شێخ، ئه‌م رێكاره‌ش به‌هه‌مان شێوه ئه‌نجامدرا.\nئێمه وێڕای پیرۆزبایی گه‌رممان له خوشك و برایانی كوردی ئێزیدی، ڕایده‌گه‌یه‌نین، كه له‌م ڕه‌وشه‌دا و ئێستا له هه‌موكات زیاتر هاوڵاتیانمان پێویستیان به یه‌كگرتویی و یه‌كڕیزی هه‌یه، تایبه‌ت دوای كاره‌ساته ناخهه‌ژێنه‌كه‌ی شنگال، كه به‌داخه‌وه داعش ئه‌وه‌ی له خه‌یاڵدانی دڕنده‌یی تیرۆرستیاندا هه‌بو له دژی ژن و پیاو و منداڵ و سه‌روه‌ت و سامانی خه‌ڵكی سه‌ربه‌رزی شنگال ئه‌نجامیاندا، له‌به‌رامبه‌ردا شنگالییه‌كان به‌هاوكاری كوردستانییانی هاونه‌ته‌وه‌یان و خه‌ڵكی شنگال و چیای شنگال ئه‌و دڕندانه‌یان ریسواكرد، هه‌رچه‌نده ژماره‌یه‌ك كه‌س و لایه‌ن هه‌وڵیاندا ئه‌و سه‌ركه‌وتنه به‌لاڕێدا به‌رن، به‌ڵام سه‌ركه‌وتو نه‌بون.\nئێستاش كه به‌گوێره‌ی رێكار و داب و نەریتی ئایینی خۆیان، ئێزدییه‌كان (بابه‌شێخ)یان دیاریكردوه، دیسان ئه‌و ده‌ستانه‌ی ویستیان شنگال له كوردستان داببڕن و له ڕێگای خه‌ڵكی شه‌نگاله‌وه شه‌رعیه‌تی بونی خۆیان به‌ده‌ست بێنن و ئه‌وانه‌یشی، كه جگه له زیان هیچ سودێكیان بۆ شنگالییه‌كان نه‌بوه، هه‌وڵی تێكدانی په‌یوه‌ندیی پته‌وی نێوان شنگالییه‌كان ده‌ده‌ن و ده‌یانه‌وێ وه‌كو ڕێچكه‌ی مێژویی خۆیان بۆ تێكدانی یه‌كڕیزی، تانه‌و ته‌شه‌ر له چۆنیه‌تی دیاریكردنی (بابه‌شێخ)ی خوشك و برایانی ئێزدی بده‌ن و مه‌رامی سیاسی و گرێ ده‌رونییه‌كانیان له په‌نای ئه‌م بابه‌ته‌وه له دژایه‌تیكردنی پارتیمان بهێننه‌دی.\nلێره‌وه بۆ هه‌مو شنگالییه جوامێر و خۆڕاگره‌كان به تایبه‌تی و، هه‌وڵاتیانی كوردستان به‌گشتی، رایده‌گه‌یه‌نین: كه ئێمه له پارتی دیموكراتی كوردستان له‌دور و نزیكه‌وه ته‌ده‌خول و په‌یوه‌ندیمان به چۆنیه‌تی دیاریكردنی پله و پایه جڤاكی و ئاینیه‌كانی خوشك و برایانی كوردی ئێزیدی نه‌بوه، به‌ڵكو رێز له ئه‌نجامی كۆبونه‌وه‌ی شێوازی هه‌ڵبژاردنی بابه‌شێخ و بڕیاره‌كانیان ده‌گرین و هیوای سه‌ركه‌وتنیان بۆ ده‌خوازین. هاوكات دڵنیاین، کە شنگالییه‌كان زۆر له‌وه گه‌وره‌تر و شاره‌زاتر و زاناترن، كه حه‌ڵكێكی بێگانه هه‌وڵبدات ناكۆكی و دوبه‌ره‌كیان له‌ناودا دروست بكات و ده‌ست بخاته ناو تایبه‌تمه‌ندییه‌كانیان و، پێشینه‌شیان هه‌یه له ریسواكردنی ئه‌و ده‌ستانه و یه‌كڕیزی خۆیان پاراستوه.


گرنگ…بە ناچارى هێزەکانى ئەمریکا دەبێت خاکى عێراق جێبهێڵن – Standard Kurd\nگرنگ…بە ناچارى هێزەکانى ئەمریکا دەبێت خاکى عێراق جێبهێڵن\nلەلایەن ستاندار Posted on كانونی دووه‌م 5, 2020 807 جار بینراوە 0 سەرنج\nبه‌گوێره‌ی پڕۆژه‌یاسایه‌ك كه بڕیاره ئه‌مڕۆ په‌رله‌مانی عێراق ده‌نگی له‌سه‌ر بدات، هێزه‌كانی ئه‌مریكا ناچار ده‌كرێن خاكی عێراق جێبهێڵن.\nچوار خاڵی سه‌ره‌كی له‌نێو پڕۆژه‌یاساكه‌دایه ئه‌وانیش:\n1/ پابه‌ندبوونی حكومه‌تی عێراق به‌وه‌ی سه‌رجه‌م هاوكارییه‌كانی هاوپه‌یمانی نێوده‌وڵه‌تی بۆ شه‌ڕی دژ به داعش ڕه‌تبكاته‌وه، هه‌روه‌ها حكومه‌ت كاربكات بۆ كۆتایهێنان به بوونی هه‌رجۆره هێزێكی سه‌ربازیی بیانی له عێراق، ئه‌وه جگه له قه‌ده‌غه‌كردنی ئاسمانی عێراق بۆ هه‌ر هۆكارێك، هاوكات ماوه‌یه‌كیش بۆ جێبه‌جێكردنی ئه‌و بڕیاره دیاریبكرێت.\n2/ حكومه‌تی عێراق خۆی بڕیار له دیاریكردنی كه‌سانی هونه‌ریی و ڕاهێنه‌ری بواری سه‌ربازیی بدات به ژماره و ئه‌و شوێنانه‌ش كه پێویستی پێیانه، ده‌بێت ئامانجه‌كه‌یان دیاریكراو بێت و بۆ ماوه‌یه‌ك بێت.\n3/ حكومه‌تی عێراق له‌ڕێگه‌ی وه‌زیری ده‌ره‌وه‌ی سكاڵای خۆی بگه‌یه‌نێته نه‌ته‌وه‌یه‌كگرتووه‌كان و ئه‌نجومه‌نی ئاسایش دژ به ئه‌مریكا، ئه‌ویش به‌هۆی پێشێلكارییه مه‌ترسیداره‌كانی بۆ سه‌ر خاكی عێراق.\n4/ جێبه‌جێكردنی ته‌واوی ئه‌م بڕیارانه له واده‌ی ده‌نگدان له‌سه‌ریان له په‌رله‌مانی عێراق.\nبڵاوکراوەی پێشوویەکێتى کۆدەبێتەوە و چەند پۆستێکى گەورە لە ناوخۆیان دیارى دەکەن. بزانە کام پۆست یەکلایی دەبێتەوە؟\nبڵاوکراوەی نوێتربەرپرسێکی باڵای عێراقی بەشداری دانیشتنەکەی پەرلەمانی عێراق دەکات


◾به‌یاننامه : له پێشوازی ڕۆژی جیهانیی زمانی دایکدا – Giareng\nلە 18 شوبات , 2014\nحیزبی دیموکراتی کوردستان، له سه‌ره‌تای دامه‌زرانییه‌وه تا ئێستا، به ڕه‌سمی ناسینی زمانی کوردی و خوێندن به‌و زمانه‌ی ، وه‌ک یه‌کێک له گرنگترین داخوازه کانی خه‌ڵکی کوردستان، سه‌یر کردوه. هه‌ر له ده‌رچوونی به‌یاننامه‌ی دامه‌زرانی حیزبی دیموکراتی کوردستانەوە هه‌تا ئه‌مڕۆ، داخوازی به‌ڕه‌سمی ناسینی زمانی کوردی، به‌شێکی جیانه‌کراو له به‌رنامه‌ی ئه‌م حیزبه بووه.  له هه‌موو ئه‌و گه‌ڵاڵانه‌ش دا که حیزبی دیموکراتی کوردستان وه‌ک داخوازەکانی خه‌ڵکی کوردستان له قۆناغی جۆراوجۆر دا، به‌ره‌وڕووی ده‌سه‌ڵاتدارانی ئێرانی کردوونه‌وه، به‌ڕه‌سمیناسینی زمانی کوردی و خوێندن له قوتابخانه به‌و زمانه و بەڕێوەچوونی کاروباری ئیداری له کوردستان به زمانی کوردی، یه‌کێک له خاڵه سه‌ره‌کییه‌کان بووه.\nئێستا لە کاتێک دا بەرەو 21ی فێوریە، “ڕۆژی جیهانیی زمانی دایک” دەچین کە نەک هەر نیشانەیەک لە جێبەجێبوونی وادە و بەڵێنەکانی سەرکۆمار لە پێوەندی لە گەڵ خوێندن لە قوتابخانەکان بە زمانی نەتەوە نافارسەکانی ئێران دیار نییە، بەڵکوو داواکان و هەوڵەکان لەم پێوەندییە دا، لە گەڵ دژایەتیی هێندێک ناوەندو دامەزراوەی نێو دەسەڵات بەرەوڕوو بوونەتەوە.ئەم دژایەتییانە لە ژیر ناوی دڵسۆزی بۆ زمانی فارسی و یەکپارچەیی خاکی ئێران و ئاسایشی وڵات دا، ئەنجام دەدرێن. نموونەی هەرە دیاری نوێترین دژایەتییەکان، هێرشی ژمارەیەک لە دەمڕاستەکانی بە ناو فەرهەنگستانی زمان و ئەدەبی فارسی بۆ سەر داوای ڕەوای خویندن بە زمانە نافارسییەکانی ئێران بوو.


بە زیادکردنی بژاردەیەک، ئەپڵ ڕێگە لە بەڵێندەرانی دەگرێت لە گوێبیستبوونی گفتوگۆ تۆمارکراوەکانی Siri ـی بەکارهێنەران – کەی ئای تی ئێن\nلە چەند ڕۆژی ڕابردوودا پێگەی The Guardian لە ڕاپۆرتێکدا ئاشکرای کرد کە ئەپڵ توانای تۆمارکردن و گوێبیستبوونی ئەو گفتوگۆیانەی هەیە کە بەکارهێنەران لە ڕێگەی یاریدەدەری دەنگی Siri ـیەوە ئەنجامیان دەدەن. گرنگترین ئەو کردارانەشی کە ئەپڵ دەیویست گوێیان لێ بگرێت، هەریەکە لە چالاکییەکانی مامەڵەی مادەی هۆشبەر، وردەکاری پزیشکی و ئەنجامدانی سێکس و زیاتر بوون لە لایەن بەکارهێنەرانەوە.\nبەڵام ئەپڵ لە ڕاگەیەندراوێکدا بۆ پێگەی The Verge ڕایگەیاند کە لەمەودوا ڕێگە بە بەکارهێنەران دەدات تاوەکو گفتوگۆکانی Siri ـیان بە دوور بن لە گوێبیست بوون لە لایەن کارمەندان و بەڵێندەرانی ئەپڵەوە، ئەویش لە ڕێگەی زیادکردنی بژاردەیەکی نوێوە. ڕاگەیەندراوەکەی ئەپڵ بەم شێوەیە بوو:\nئەرکی ئێمە ڕادەستکردنی ئەزموونێکی مەزنی Siri ـیە لە کاتی پارێزگاریکردن لە کەسێتی بەکارهێنەر. لەو کاتانەی کە هەڵسەنگاندنمان بە دەست گەیشت، لە وەشانەکانی داهاتووی iOS و macOS و سیستەمەکانی دیکەدا ڕێگە دەگرین لە گوێبیستبوونی گفتوگۆکانی Siri ـی بەکارهێنەران لە ڕێگەی خواستی بەکارهێنەرانەوە (بەردەستکردنی بژاردە بۆ گوێبیست نەبوون).\nئەپڵ بە تەواوی ئاماژەی بە ڕێکەوتی بەردەستکردنی بژاردە نوێیەکە نەکرد، زیادکردنی ئەم بژاردەیە بە مانای ئەوە دێت کە ئەپڵ چیدیکە ناتوانێت گوێبیستی گفتوگۆکانی Siri ـییەکەت ببێت و تۆماریان بکات.\nبە هەمان شێوە، کارمەندانی ئەمەزۆن و گووگڵیش توانای گوێبیستوونی گفتوگۆ تۆمارکراوەکانی هەریەکە لە یاریدەدەرە دەنگییەکانی Amazon Alexa و Google Assistant ـیان هەن. بەڵام بە پێچەوانەی ئەپڵەوە، هەردوو کۆمپانیاکە ڕێگە بە بەکارهێنەرانیان دەدەن کە توانای تۆمارنەکردنی گفتوگۆکانیان هەبێت لە ڕێگەی بەردەستکردنی بژاردەیەکەوە.\nتاگەکان Alexa Apple ئای ئۆ ئێس ئەپڵ Google Assistant macOS Siri سیری هەواڵ یاریدەدەرە دەنگییەکان


لقی رانیەی یەکێتی زانایان پێشوازی لە شاندێکی مەکتەبی تەنفیزی یەکێتی زانایان دەکات\nبه‌رواری دابه‌زاندن: 26/02/2020 : 23:20:22\nئەمڕۆ چوار شەمە 26/2/2020بەسەرپەرشتی بەڕێز مامۆستا ملاعبداللە دەروەکۆتری بەرپرسی لق و ئامادەبونی سەرجەم کارگێڕان و بەرپرسی ناوچەکان کۆبونەوەی ئاسایی ئەنجومەنی لقی ڕانیەی یەکێتی زانایان ئەنجامدرا.\nهاوکات شاندێکی مەکتەبی تەنفیزی یەکێتی زانایان سەردانی لقەکەمانیان کردو بەشدار بوون لە دانیشتنی ئەنجومەنی لق بەمەبەستی ئاگاداربوون لەکارو چالاکییەکانی لق، لەکۆبونەوەکەدا وێڕای پێداچونەوە بەبڕیارو ڕاسپاردەکانی کۆبونەوەی پێشوو، کۆمەڵێک بابەت قسەیان لە سەرکرا، پاشان شاندی میوانمان بەڕێز و تەقدیرەوە بەڕێکرد.\nژماره‌ی سه‌ردان : 7060492


نووچە نێت | ڕاستگۆیی بێ لایەنی| بۆچی سوید و فینلەندا دەستبەرداری بێلایەنی بوون؟\nMay 2022 21 - 17:33:37\nئادەم تايلور *\nلە (1949) كە وڵاتانى ئەوروپاى رۆژئاوا و ئەمەريكاى باكوور ناتۆيان دامەزراند، وەك ميكانزمێك بوو بۆ ئاسايشى بە كۆمەڵ دژ بە هێزى سەربازى يەكێتى سۆڤيەت و هاوپەيمانەكانى، بەڵام شەڕى ساردى دوو وڵاتى گەورە، داواكارى سويد و فينلەنداى بۆ بوون بە ئەندام دواخست.\nلەبرى داواكردن بۆ پارێزگارى لە ئاساييشى خۆيان ئەو دوو وڵاتە شێوازێكى جياوازيان گرتەبەر، بە فەرميش پارێزگاريان لەو سياسەتەكرد و بێلايەني خۆيان لە بەرانبەر ململانێكان راگەياند.\nدواى نزيكەى (30) ساڵ، جەنگى رووسيا دژ بە ئۆكراينا پاڵى بەو دوو وڵاتە نا بە ڕاشكاوانە داواى ئەندامبوون لە ناتۆ بكەن.\nدواى چەند هەفتەيەك لە گفتوگۆ ناوخۆيەكانيان، رۆژى پێنجشەمەى رابردوو ساولى نينيستۆ، سەرۆكى فينلەندا و سانا مارين، سەرۆك وەزيرانى سويد بە فەرمى دوايان كرد بەبێ دواكەوتن ببن بە ئەندامى ناتۆ، چاوەڕوانيش دەكرێت لەم نزيكانە لەسەر بازنەيەكى فراوان سويد رايبگەێنن، ئەوەش لەكاتێکدايە گرووپى سەربازى ئاماژە بە قبووڵكردنيان دەكەن.\nئەندامبوونى ئەو دوو وڵاتە لە ناتۆ، لەسەر ئاستى نێودەوڵەتى گەورەترين گۆڕانكارى دەبێت لەو هاوپەيمانييە، كە چەندين ساڵە رووينەداوە.\nپرسيارەكە ئەوەيە، بۆچى سويد و فينلەندا بێلايەن بوون؟\nئەو دوو وڵاتە لە جەنگى سارد سياسەتى بێلايانەيان هەڵبژارد، تەنانەت لەگەڵ چوونى نەرويج و دانيمارك بۆ ناتۆ چەندين ساڵ پارێزگارييان لەو سياسەتە كرد، لە ناتۆ بەشدار نەبوون.\nهەرچەندە ئەو دوو وڵاتە بێلايەنن، بەڵام هۆكارەكانيان جياوازە، سويد بە فەرمى لە كاتى ململانێكانى سەدەى (19) بێلايەن ماوەيە، لە (1814) كۆتاجار بەشدارى شەڕى كرد، ئەوەش ئەوكاتە بوو نەرويجى دراوسێى لەگەڵ ئيمپڕاتۆرى رووسى بووە شەڕەيان لە (1809) بە سازشكردنى سويد لەو هەرێمەى كە دواتر بووە فينلەندا كۆتايى پێهات.\nلە ماوەى جەنگى دووەمى جيهانى، سويد پارێزگارى لە بێلايەنى خۆى كرد، نەچووە ناو ئەو ململانێيە، ئەوەش پێچەوانەى فينلەندا و نەرويج و دانيمارك بوو، كە هەرچەندە ئەو دوو وڵاتە بانگەشەى بێلايەنيان دەكرد، بەڵام داگيركران.\nفينلەندا ئەزموونێكى جياوازى هەيە، لە زستانى (1939-1940) بەرەنگارى داگيركارى رووسيا بۆوە، ئەو دەوڵەتە كە لە (1917) سەربەخۆيى بەدەستهێنا بوو، لە ماوەى ئەو شەڕە بەردەوام بوو لە بەرەنگارى دژ بە ئەڵمانياى نازى.\nلە كۆتاييدا نزيكەى (10%) خاكى وڵاتەكەى لەدەستدا، بەڵام بەسەربەخۆيى مايەوە، لە دواى رێككەوتنى (1948) لەگەڵ يەكێتى سۆڤيەت بە فەرمى بێلايەن بوو.\nكەواتە كەى دەستى بەجووڵە كرد دوور لە بێلايەنى؟\nهەرگيز سويد و فينلەند بە تەواوى بێلايەن نەبوونە، لە دواى كۆتايیهاتنى جەنگە سارد ئاشكرا بوو، سويد زۆر بە لەسەرەخۆيى لەگەڵ ناتۆ كارى كردووە، ئەوەش لە كاتێکدا بوو كەشتييە ژێر دەرياييەكانى مۆسكۆ لەكاتى رووداوى (يويسكى ئئۆن زە رۆكس) ئەوكاتە بوو لە (1981) لە كەنارەكانى سويد سەركەوتووبوون.\nبەڵام لە دواى رووخانى يەكێتى سۆڤيەت، سويد و فينلەندا بەخێرايى لەڕووى سەربازييەوە دەستبەردارى بێلايەنى بوون، لە (1995) چوونە پاڵ يەكێتى ئەوروپا.\nڕووسیا لە (2014) دورگەى كريمى داگيركرد، دواى ئەو هەنگاوەش پاڵپشتى جوداخوازەكانى لە رۆژهەڵاتى ئۆكراينا كرد، ئەو دوو وڵاتە هەنگاوەكانيان بە فەرمى لەگەڵ ناتۆ چڕكردەوە، كە لە سەردەمى جەنگى سارد بەشێوەيەكى بەرچاو، سويد هاوكارييەكانى كەم كردبۆوە. لەگەڵ كۆتاييهاتنى جەنگى سارد، سويد بە شێوەيەكى سنووردار لە (2017) ناونووسکردنى ناچارى سەربازى دەستپێكرد.\nهێرشى سەربازى رووسيا لە (24)ى شوباتى ئەمساڵ بۆ سەر ئۆکراینا هاندەر بوو هەردوو وڵات بير لە ئەندامبوون لە ناتۆ بكەنەوە، بەگوێرەى راپرسييەكان، لە (57%) سويديیەكان و لە (76%) فينلەندييەكان پاڵپشتى ئەو هەنگاوەى وڵاتەكانيان دەكەن.\nكاى سوێر، بريكارى وەزارەتى دەرەوە و سياسەتى ئاسايش لە فينلەندا رايگەياند، "ماوەيەكى زۆر فينلەندا بە شێوەيەكى واقيعى بيرى لە مەترسيەكان دەكات، ئامادەسازى گەورەش بۆ بەرگريكردن لە وڵاتەكەمان هەيە."\nئەوەش لەكاتێکدايە حكومەتى فينلەندا بە سەركردايەتى پارتى (چەپى ناوەڕاست) زۆر بەخێرايى بەرەو ناتۆ دەچێت، بەڵام حكومەتى سويد بە سەركردايەتى پارتى (چەپى ناوەڕاست) زۆر بەدووڵى هەنگاو دەنێت.\nلە مانگى ئادارى ئەمساڵ ماگدالينا ئەندرسۆن، سەرۆك وەزيرانى سويد دژ بە ئەندامبوون لە ناتۆ لێدوانى دا، بەڵام دەزگا راگەياندەكانى ئەو وڵاتە بڵاويان كردەوە، لە كۆتايى هەفتەى رابردوو داواى ئەندامبوونى لە ناتۆ كرد.\nپرسيارەكە ئەوەيە ئەو دوو وڵاتە چۆن هەڵوێستيان گۆڕا؟ لەوانەيە بەهۆى جوگرافيا گۆڕانەكە راستەوخۆ بوبێت.\nدرێژيى سنوورەكانى فينلەندا لەگەڵ رووسيا (830) ميلە، ئەگەر ببێتە ئەندامى ناتۆ سنوورى ئەو رێكخراوە لەگەل رووسيا دوو بەرانبەر دەبێت، سويد دەسەڵاتى بەسەردا دەبێت، هەرچەندە بەڕاستەوخۆ رووسيا مەترسى بۆ سەر دوورگەى (جوتلاند) نييە، كە بايەخێكى ستراتيژى زۆرى هەيە، تەنيا (200) ميل لە سوپاى رووسيا لە لينينگراد دوورە.\nهەريەك لە سويد و فينلەندا سوپاى نوێيان هەيە، پێداويستيى سەربازييان لەگەڵ سيستەمى ناتۆ گونجاوە، فينلەندا ئامادەيە لە (2%) داهاتى ئابوورى ساڵانەى لە ناتۆ خەرج بكات، سويديش لە (1.4%) خەرج بكات، ئەوەش وەرگرتنيان لە ناتۆ ئاسان دەكات.\n* رۆژنامەنووسێكى بەریتانييە و لەرۆژنامەى واشنتن پۆست دەنووسێت\nعێراق لە بەردەم ئەگەری داڕووخانێکی تردا، کورد چی بکات؟


Home » میدیا » جیهان » په‌ڕلمانی به‌ریتانیا گفتووگۆی له‌سه‌ر جینۆسایدی کورد کرد\nدوای نیوه‌ڕۆی ئه‌مڕۆ پێنج شه‌ممه، 28. 02. 2013 به‌شداریمان کرد له گوێ گرتن له گفتووگۆی گه‌رم و پڕ سۆز له په‌رلمانی به‌ریتانیا له‌سه‌ر ئه‌و مه‌رگه‌ساته به‌کۆمه‌ڵانه‌ی که‌به‌سه‌ر کوردا هاتوون .\nشایه‌نی باسه سه‌ره‌ڕای ئه‌وه‌ی که کوردان به‌تایبه‌تی ئه‌و گروپی هه‌ڵمه‌تی کۆکردنه‌وه‌ی 100000 ئیمزای هاوڵاتیانی به‌ریتانیا نه‌یان توانی زیاتر له 27600 ئیمزا کۆبکه‌نه‌وه، بۆ ئه‌وه‌ی به‌گوێره‌ی یاسای په‌ڕلمانی به‌ریتانیا گفتوگۆ له‌سه‌ر جینۆسایدی کورد بخرێته ئه‌جێندای کۆبوونه‌وه‌کانی په‌ڕلمان. به‌ڵام به‌پێ‌ی یاسای کۆمیته‌ی ( باک بێنج ) که یه‌کێکه له کۆمیته‌کانی په‌ڕلمانی به‌ریتانیا، په‌ڕلمانتێری به‌ڕه‌چه‌ڵه‌ک کورد به‌ڕێز نه‌دیم زه‌هاوی که ئه‌ندامه تێیدا تواندرا کۆبوونه‌وه‌یه‌کی باک بێنج له په‌ڕلمانی به‌ریتانیا ڕێک بخرێت.\nشایه‌نی باسه بۆ ماوه‌ی زیاتر له ٢ کاتژمێر زۆر به هه‌ستیارانه و به سۆزه‌وه هه‌ڵسوکه‌وتیان له‌گه‌ڵ باسه‌که‌دا کرد به‌ڵام به په‌سندیان زانی له په‌ڕلمانی ئه‌وروپا و نه‌ته‌وه‌یه یه‌کگرتووه‌کان ئاخاووتن و دانیشتنی تایبه‌ت به‌و باسه ڕێک بخرێت بۆ ئه‌وه‌ی کوردان وه‌ک گه‌لێکی جینۆساید کراو له جیهان پێناس بکرێن و ڕێگری بکرێت له‌وه‌ی جارێکی تر جینۆساید بکرێن.\nده‌بێ ئه‌وه‌مان له‌بیر نه‌چێت که په‌ڕلمانی به‌ریتانیا کۆنترین په‌ڕلمانه له دنیادا نزیکه‌ی 750 ساڵه دامه‌زراوه، وه کوردستانیش وه‌ک به‌شێک له عێراقی کۆن به‌شێک بووه له کٶڵۆنیالی به‌ریتانیا. بۆیه به ده‌ست هێنانی ڕه‌زامه‌ندی حکومه‌تی به‌ریتانیا بۆ به جیهانی کردنی جینۆسایدی کوردان زۆر گرنگه بۆ ئه‌وه‌ی هه‌نگا و به هه‌نگاو زیاتر وه‌ک بڕیاری سیاسی دان به ئازاره‌کانی جینۆساید کراوانی کوردستان دابندرێت.\nده‌توانین بڵێین تا ئێستا پڕ به باڵای ئازاره‌کانمان کێسه‌کان نه‌چوونه پێش به‌ڵام هه‌نگاوی گه‌وره‌نراون ئه‌گه‌ر کاربه‌ده‌ستانی حکومه‌تی هه‌رێمی کوردستان ئه‌و کاره له چوارچێوه‌ی کارمه‌نده‌کانی خۆیاندا قه‌تیسی نه‌که‌ن. چونکا ته‌نها بڕیاره سیاسیه‌که به‌ته‌نها به‌س نیه، به‌ڵکو شه‌قامی به‌ریتانی و ئه‌وروپیش زۆر گرنگه به ئازاره‌کانت بزانێت و له‌گه‌ڵتدا بێت. که‌مایه‌سیه‌تێکی گه‌وره‌یه که نه‌تواندراوه نێوه‌ی دانیشتوانی به‌ریتانیاش له‌گه‌ڵ ئازاره‌کانماندا بژین و له‌بری 27600 ئیمزا 2760000 ئیمزا کۆنه‌کراوه‌ته‌وه!\nبه‌ڕێزان ڕێگای زۆرمان بڕیوه و که‌می ماوه، با ئه‌وه‌نده‌ی ماوه به‌ڕێک و پێکی به‌ڕێ‌ی بکه‌ین. لانی که‌م با تینوه‌تی لاوه‌کانمان به به‌شداری پێکردنیان بشکێنین، بۆ ئه‌وه‌ی زۆرترین خه‌ڵک له‌دنیادا پشگیری کێسه‌کانمان بکه‌ن. جگه له‌وه‌ش زۆر پێویسته به‌زووترین کات کۆمیته‌یه‌کی یاسایی له ده‌ره‌وه‌ی ووڵات پێک بهێدرێ بۆ ئه‌وه‌ی ئه‌و حکومه‌تانه‌ی که کوردیان جینۆساید کردووه بدرێنه دادگای نێو ده‌وڵه‌تی. مافه‌کانی کوردان به شێوه‌یه‌کی یاسای بسه‌لمێندرێت. هه‌موولا کۆک بوون له‌سه‌ر دروستکردنی دامه‌زراوه‌یه‌کی مه‌ده‌نی یاسایی نێو نه‌ته‌وه‌یی که هه‌مووتواناکانی تێدا چڕ بکرێنه‌وه. به‌ڕای ئێمه زۆر گرنگه حکومه‌تی هه‌رێمی کوردستان زیاتر گوێ له میلله‌ت و له دۆسته‌کانمان له دنیادا بگرێ له پێناو تۆمار کردنی ده‌ستکه‌وتی گه‌وره‌تر.\nپیرۆزه له که‌س و کاری جینۆساید کراوان، خه‌ڵک و حکومه‌تی کوردستان، به‌ره‌و سه‌رکه‌وتنی مه‌زن\nله‌نده‌ن، 28. 02. 2013


وەزیری دەرەوەی بەڕیتانیا گومانی هەیە لە گفتوگۆکانی ئاشتی نێوان ڕووسیا و ئۆکرانیا\nوەزیری دەرەوەی بەڕیتانیا لیز تڕەس وتی گومانی هەیە لە گفتوگۆکانی ئاشتی نێوان ڕووسیا و ئۆکرانیا و وتی پێویستە سەرۆکی ڕووسیا ڤلادیمیر پوتن هێزەکانی لە ئۆکرانیا بکشێنێتەوە تاوەکو گفتوگۆکان سەرکەوتوو بن، ئاماژەشی بەوەدا " بە هەر نرخێک بێت " دەبێت پوتن بوەستێندرێت.\nتڕەس بە کەناڵی بی بی سی وت " گومان هەیە لە گفتوگۆکانی ئاشتی لەکاتێکدا ڕووسیا هێشتا بەردەوامە لە جەنگەکەی لە ئۆکرانیا. بۆ ئەوەی گفتوگۆکان بە جددی وەربگیرێن دەبێت سەرەتا ڕووسیا ئاگربەست جێبەجێ بکات و هێزەکانی بکشێنێتەوە."\nوتی " ئەگەر دڵنیا نەبینەوە لەوەی ڤلادیمیر پوتن دەبێت بدۆڕێت لە ئۆکرانیا، ئەوا پێدەچێت لەو کاتەدا پوتن بیەوێت زیاتر بڕوات. دەبێت بە هەر نرخێک بێت بیوەستێنین. گرنگە ڤلادیمیر پوتن بوەستێنین، ئەو هەڕەشەیەکی مەترسیدارە بۆ سەر جیهان."\nلە ماوەی ڕابردوودا لەم هەفتەیەدا وەزیری تەندروستی بەڕیتانیا ساجید جاڤید جەختی لەوە کردەوە هاوپەیمانێتی ناتۆ وەڵام دەداتەوە ئەگەر مووشەکەکانی ڕووسیا لەسەر ناوچەکانی ناتۆ بکەونە خوارەوە، وتیشی بەڵام ئەگەری ڕوودانی ئەوە " زۆر کەمە."\nتڕەس کاتێک پرسیاری لێکرا سەبارەت بەوەی مەبەستی چییە لەوەی کە دەڵێت " بە هەر نرخێک بێت " دەبێت پوتن بوەستێنین، تڕەس وتی " دەبێت هەرچی لەتواناماندا بێت لە چوارچێوەی دەسەڵاتماندا بۆ سەپاندنی سزا بەسەر ڕژێمی ڕووسیادا. ئێستا چەکی دژە فڕۆکە ڕەوانەی ئۆکرانیا دەکەین چونکە نامانەوێت ئەم جەنگە زیاتر پەرە بسەنێت. لەبەر ئەوەیە دەبێت ئێستا توند بین."\nوتیشی " لەبەر ئەوەیە دەبێت لەگەڵ وڵاتانی سەرانسەری جیهاندا کاربکەین، لەگەڵ هەندێک لەو وڵاتانەدا لە زۆر بابەتدا هاوڕا نین، بەڵام ئەوەی کە هاوڕاین لەگەڵیاندا ئەوەیە کە نابێت هەروا بە ئاسانی سەیر بکەین ڕووسیا وڵاتێکی خاوەن سەروەر داگیر بکات."


وەزارەتى نەوتى عێراق ڕایگەیاند، لە کۆبوونەوەى ئۆپیک پڵەس کە لە ڕێگەى ڤیدیۆ کۆنفرانسەوە ئەنجامدرا، پابەندبوونى تەواوى خۆیان بە کەمکردنەوەى ئاستى بڕیارلێدراوى نەوت دوپاتکردووەتەوە.\nعاسم جیهاد، وتەبێژى وەزارەتى نەوتى عێراق بە میدیاى فەرمى عێراقى ڕاگەیاندووە، لە کۆبوونەوەکەدا کە وەزیرى نەوت تێیدا ئامادە بووە، گفتوگۆ لەبارەى کاریگەرى رێککەوتنەکەى ئەمدواییە کراوە لەسەر نرخى نەوت کە لە مانگى ئازارەوە کەوتە بوارى جێبەجێکردنەوە.\nوتیشى، "باس لەوەکراوە کە کاریگەرییەکە ئەرێنی بووە و یارمەتیدەر بووە بۆ کەمکردنەوەى ئاستى کەڵەکەبوونى نەوت لە بازاڕەکان، ئەوەش بووەتە هۆى بەرزبوونەوەى نرخەکەى لە 20 دۆلارەوە بۆ 40 دۆلار بۆ هەر بەرمیلێک".\nلەکۆبوونەوەکەدا بڕیار درا لەسەر درێژکردنەوەی وادەى کەمکردنەوەى ئاستى بەرهەمهێنان بە بڕى نۆ ملیۆن و 700 هەزار بەرمیلى ڕۆژانە تا کۆتایی تەموزى داهاتوو.\nعاسم جیهاد باسى لەوەکرد، کاریگەرى ڤایرۆسى کۆرۆنا تا ئێستاش بەردەوامە لەسەر بازاڕەکانى جیهان، بەهۆى رێوشوێنەکانى بەشێک لە وڵاتانەوە، ئەوەش بووەتە هۆى کەمبوونەوەى جوڵەى گواستنەوە و پیشەسازى، عێراقیش لەکۆبوونەوەکەدا جەختیکردووەتەوە لەسەر پابەندبوونى تەواوەتى بە ئاستى کەمکردنەوەى بەرهەمهێنانەوە.\nلەدوای دابەزینی بۆ نزیکەى 15 دۆلار، لەئێستا هەناسەیەک بۆ نرخی نەوت لە بازاڕەکانی جیهاندا گەڕاوەتەوە و یەک بەرمیل نەوتی برێنت بووە بە 41 دۆلار و 97 سەنت.\nعێراق لەگەڵ کۆمپانیا نەوتییەکان ڕێککەوتووە بۆ کەمکردنەوەى زیاترى بەرهەمهێنانى نەوت\n2020.06.14 - 21:57


ئێران كەشتیوانی گەردوونی دەنێرێتە بۆشایی ئاسمان\n10/09/2020 300 جار خوێندراوه‌ته‌وه\nفەتحوڵڵا ئامی سەرۆكی ناوەندی لێكۆڵینەوەی گەردوونییەكانی ئێران رایگەیاند، خەریكی ئامادەكارین بۆ رەوانەكردنی كەشتیوانی ئاسمانی بۆ خولگەی زەوی و دواتر رەوانەكردنیان بۆ وێستگەی بۆشایی ئاسمان، كە بۆ ئەوەش لەگەڵ وڵاتانی دۆستی ئێران لە پەیوەندیدان .\nبە ڕاپۆرتی ئاژانسی هەواڵی مێهری ئێرانی، دوای چەند ساڵ لێكۆڵینەوە و هەوڵدان لە بواری زانستی گەردوونی و ناردنی بوونەوەری زیندوو لەوانە كرم، كیسەڵ و مەیموون، لەئێستادا ئێران لەهەوڵی ئەوەدایە لەماوەی چوار ساڵی داهاتوودا كەشتیوانی ئاسمانی مرۆڤی رەوانی بۆشایی ئاسمان بكات.\nئامی باسی لەوە كردووە، كە ساتی جێبەجێكردنی پرۆژەی ناردنی مرۆڤ بۆ بۆشایی ئاسمان پەیوەستە بە تەرخانكردنی بودجە بۆی، بەڵام تاساڵی ٢٠٢٥ كەشتیوانی ئاسمانی ئێرانی دەنێردرێتە وێستگەی نێودەوڵەتی بۆشایی ئاسمانی، پێش ئەوەش كەشتیوان رەوانەی چینی خوار خولگەی زەوی دەكرێت.\nئەو بەپرسەی ئاژانسی بۆشاییگەری ئێرانی جەختیكردووەتەوە، كە پێش ناردنی كەشتیوانی ئاسمانی دەبێت لانیكەم شەش جار كەپسوولەی كەشتی ئاسمانییەكە لەڕێگای ناردنی ئاژەڵی زیندوو یان ڕۆبۆتەوە تاقیبكەینەوە، هەركاتێكیش ئەنجامی تاقیكردنەوەكان سەركەوتوو بوو ئەوە كار لەسەر رەوانەكردنی مرۆڤ دەكرێتەوە .


وه‌زیری ته‌ندروستی عێراق هۆشداری له‌باره‌ی دروستبونی كاره‌ساتى كۆرۆنا ده‌دات\n29/3/2020 - 20:47\nوه‌زیری ته‌ندروستی: ئه‌گه‌ر هاوڵاتیان پابه‌ندی رێنماییه‌كان بن له مانگێكدا قه‌یرانه‌كه تێده‌په‌ڕێنین\nوه‌زیری ته‌ندروستی و ژینگه‌ی عێراق هۆشداری له‌باره‌ی دروستبونی كاره‌ساتی بڵاوبونه‌وه‌ی ڤایرۆسی كۆرۆنا له‌عێراقداو رایگه‌یاند، ئه‌گه‌ر هاوڵاتیان پابه‌ندی رێنماییه‌كان بن ده‌توانین له‌ماوه‌ی مانگێكدا قه‌یرانی بڵاوبونه‌وه‌ی كۆرۆنا تێپه‌ڕێنین.\nئه‌مڕۆ یه‌كشه‌ممه، جه‌عفه‌ر سادق عه‌لاوی، وه‌زیری ته‌ندروستی و ژینگه‌ی عێراق له‌لێدوانێكی رۆژنامه‌وانیدا، رایگه‌یاند، بارودۆخی بڵاوبونه‌وه‌ی ڤایرۆسی كۆرۆنا له‌عێراقدا له‌ژێر كۆنترۆڵدایه‌و ژماره‌ی توشبوانی ڤایرۆسی كۆرۆنا نزیكن له‌واقعی دۆخه‌كه‌و له‌ژێر چاودێری رێكخراوی ته‌ندروستی جیهانیدایه.\nوتیشی:" عێراق له‌توانایدا هه‌یه قه‌یرانه‌كه تێپه‌ڕێنێت به‌جۆرێك له‌مانگێك تێپەڕنەكات، به‌ڵام به‌و مه‌رجه‌ی كه سه‌رجه‌م هاوڵاتیان پابه‌ندی رێنماییه‌كانی ته‌ندروستی بن، ئه‌گه‌ر رێنماییه‌كانیش وه‌ك خۆی جێبه‌جێنه‌كرێن، ئه‌گه‌ری هه‌یه دۆخه‌كه له‌ده‌ست ده‌ربچێت و حاڵه‌تی له‌ناكاویش رابگه‌یه‌نین، به‌تایبه‌ت ئه‌گه‌ر كۆبونه‌وه‌ی هاوڵاتیان و پابه‌ندنه‌بونیان به‌بڕیاری قه‌ده‌غه‌ی هاتوچۆ به‌رده‌وام بێت".\nھەرێم و بەغدا دەربارەی پرسی نەوت و مووچەی فەرمانبەران ڕێککەوتنی کۆتایی ئیمزا دەکەن\nوه‌زاره‌تی په‌روه‌رده بریارێكى نوێی ده‌ركرد\nسەرۆك وەزیرانی عیراق لەبارەی مووچە بڕیارێكی ده‌ركرد\nئەنجوومەنی وەزیران چەند بڕیارێکی له به‌رژه‌وه‌ندی هاووڵاتیان ده‌ركرد\nحکومەتی هەرێمی كوردستان روونکردنەوەیەکی لەبارەی دەوامی فەرمانبەران بڵاوکردەوە\nڕاگەیندراوێک لە ژووری ئۆپەراسیۆنی پارێزگای هەولێرەوە\nئەوقافی هەولێر داوایه‌ك ئاراسته‌ی مامۆستایانی ئایینی و نوێژخوێنان ده‌كات\nسەرکەوتنی ساختە.. داعش لە هەڕەتی تێهەڵچوونەوە و هەڕەشەکردندا!\nدزەکردن و خۆڕێکخستنەوە!\nله عێراق 15 کەس بە ڤایرۆسی کۆرۆنا مردن\nله عێراق 781 كه‌س تووشی ڤایرۆسی كۆرۆنا بوون\nئەنجوومەنی وەزیرانی عێراق 4 بریاری نوێی ده‌ركرد\nمستەفا کازمی: رێگەنادەین چارەسەری قەیرانی دارایی لەسەر حیسابی مافی فەرمانبەران بێت\nسێشەممە, پووشپەڕ 2, 2020 - 22:50


Formî tomarkirdinî babet | وەزیری پەروەردە: پێویستمان بە یەک ملیار و 500 ملیۆن دۆلارە\nدواڕۆژ، عەلی حمەسەعید وەزیری پەروەردەی حکومەتی هەرێم ئاماژە بەوە دەکات بۆ ئەوەی کەرتی پەروەردە و فێرکردن بەتەواوەتی لە قەیران ڕزگار بکەین، پێویستمان بە بڕی یەک ملیار و 500 ملیۆن دۆلارهەیە. پشتیوان سادق، وەزیری پەروەردەی حکومەتی هەرێم لە میانەی سەردانێکیدا بۆ پارێزگای #هەڵەبجە#و کردنەوەی باخچەیەکی منداڵان ڕایگەیاند لە ئێستادا لەڕووی دارایییەوە، پێویستمان بە زیاتر لە ملیار و نیوێک دۆلارە، بۆ ئەوەی ژێرخانی پەروەردە بەرەو باشتر ببەین و دوو دەوامی یان هەندێ لەو سێ دەوامییەی کە ئێستا لە قوتابخانەکاندایە نەهێڵین. ئاماژەی بەوەشکرد، لە هەرێمی کوردستان نزیکەی ملیۆنێک و 750 هەزار قوتابی و خوێندکارمان هەیە، لە ساڵی 1991 تەنها 500 هەزار قوتابی و خوێندکارمان هەبوو، ئەوکات 900 بینای قوتابخانەمان هەبوو، بەڵام ئێستا نزیکەی شەش هەزار باڵەخانەی قوتابخانەمان هەیە، ئەوکات نزیکەی 20 هەزار مامۆستاو فەرمانبەرمان هەبوو، بەڵام ئێستا 180هەزار مامۆستاو فەرمانبەرمان هەیە. وەزیری پەروەردە ئەوەشی خستەڕوو، سەرتای ئەمساڵ ئامارمان بۆ هات کە تەنها 120 هەزار قوتابی لە پۆلی یەکی بنەڕەتی ناوی تۆمارکردووە، بەڵام ئێستا ژمارەکە بەرزبووەتەوە بۆ 160هەزار قوتابی. #10-10-2018#


سوپای نیشتمانی لیبیا ناوچەی دژەفڕینی ڕاگەیاند – کوردی – RojNews.News\nسوپای نیشتمانی لیبیا ناوچەی دژەفڕینی ڕاگەیاند\n22/06/2020 - 2:22:31 pm\nدووشەممە, 22 يون 2020 – 13:49 ڕۆژنیوز – ناوەندی هەواڵەکان\nشەوی ڕابردوو، ئەحمەد مسماری وتەبێژی سوپای نیشتمانی لیبیا لەسەر دوایین دۆخی لیبیا کۆنگرەیەکی ڕۆژنامەنووسیی بەڕێوەبرد، هەروەها خالد مەحجوب بەڕێوبەری فەرمانگەی سیاسیی هێزە چەکدارەکانی لیبیاش جەختی لە ڕووبەڕووبوونەوەی داگیرکارییەکانی دەوڵەتی تورک کردەوە.\nمسماری ڕایگەیاند: بۆ بەرگریی لە شاری سێرت، بە پانتایی ٢٠٠ کیلۆمەتر بەسەر ئاسمانی ئەو شارە و دەوروبەریدا، ناوچەی دژەفڕینمان ڕاگەیاندووە.\nمسماری ڕاشیگەیاند: بە هۆکاری ئەمنی، لەم ماوەیەدا پێشمان گرتووە لە هەر چەشنە بڵاوبوونەوەی زانیارییەک لەسەر جموجوڵی هێزەکانی سوپای نیشتمانی لیبیا.\nلەلایەکی دیکەشەوە، خالد مەحجوب بەڕێوبەری فەرمانگەی سیاسیی هێزە چەکدارەکانی لیبیا بە ئاژانسی ئەلعەرەبیەی ڕاگەیاند: بێگومان دەستبەرداری شاری سێرت نابین و چەندە قوربانیش بدەین، ئەو شارە بۆ دەوڵەتی تورکی بەجێی ناهێڵین و بۆ ئەمکارەش لە باڵاترین ئاستدا لەگەڵ میسر هەماهەنگییمان کردووە.\nمەحجوب ڕاشیگەیاند: هێرشی یەکەمی چەتەکانی ئەردۆغانمان تێکشکاند و دۆخەکەمان کۆنترۆڵ کرد، ئەگەر نیازی پێشڕەوییان هەبێت، بە توندی ڕووبەڕوویان دەبینەوە، هێزێکی زیاترمان بۆ ڕووبەڕووبوونەوەی هەموو چەتەکان ئامادە کردووە.\nمەحجوب ئاماژەی بەوەدا کە میسر لە حەوت ساڵی ڕابردوو، پشتیوانیی لە چارەسەریی سیاسی لەلیبیا کردووە و وتی: ئەنجومەنی نوێنەرانی لیبیا پێشتر داوای هاوکاریی لە میسر کردووە.\nئەلعەرەبیە، لە زاری سەرچاوەیەکەوە نووسیویەتی: وڵاتانی عەرەب هەستیان بەمەترسیی فراوانخوازییەکانی عوسمانی کردووە و لە چوارچێوەی چالاککردنەوەی ڕێککەوتننامەی “بەرگریی هاوبەشی عەرەبی”، ئەنجومەنی نوێنەرانی لیبیا جەختیان لە پێویستی چالاککردنەوەی ئەو ڕێککەوتننامەیە کردووەتەوە.\nلە باکوری کوردستان بومەلەرزەیەکی بەهێز ڕوویدا\nهەفتەی یەکەمی چالاکیی دانیشتن لە ستراسبۆرگ کۆتایی هات\nئەرمینیا داوای هاوکاری سەربازی لە ڕووسیا دەکات\nئەمریکا بەرەوپێشچوونی دانوستانەکانی لەگەڵ ئێران پشتڕاستکردەوە\nکۆشکی سپی: هەوڵە نێوەندگیرییەکان بۆ دۆخی ئیسرائیل و فەلەستین پێشکەوتنی بەدەستنەهێناوە\nنەوت بەرزترین نرخی لە ماوەی ٨ هەفتەدا تۆمار كرد


چاودێریکردنی خود لەلای ژنانی نوسەر - قەڵەم\nچاودێریکردنی خود لەلای ژنانی نوسەر\nتاریخ ایجاد در پنج شنبه, 13 دی 1397 19:19\nبەهەر حاڵ گەشەی ئەدەبیاتی ژنان لەرۆژهەڵاتی ناویندا و بە تایبەت کوردستان رۆژ بەرۆژ له گەشەدایە و هاوتەریبی جیهانی مۆدیڕنیتە ڕێ دەکات و ئەدەبیات چەشنێکی زاو زێیە و خۆڵقێنەرە و تەنانەت شەڕخوازترین دیکتاتۆرەکان لەژنێک لەدایک دەبن.\nخودسانسۆڕکردن تایبەتمەندی و میراتگری مرۆڤ و کۆمەڵگاییەکی دەستپەروەردەیی دەسەڵاتێکە کەساڵانێکە ساڵ بەساڵ لە بازنەی دیکتاتۆرییەتدا هەڵسووڕاوە، کە خۆ سانسۆرکردن لەم کۆمەڵگایە دەبێتە باو. ئێمە لێرەدا لە باسی ئەدەبیاتدا بەربڵاوی بەم باسە گرینگە دەدەین ژن لە کۆمەڵگای پیاوسالاردا هەموو کات پێوەرەکانی بەباڵای پیاو دەپێوێ بەردەوام لەژێر ڕکیفی پیاوانەدا خۆی سانسۆر کردووە بەدڵنیاییەوە ئەم سەرەرۆییە لەناخیدا جێگیردەبێ و خود سانسۆری دەستپێدەکات سڕینەوەی خۆی و سڕینەوەی کەسانێکی دیکە دەست پێدەکات. ژن لە وێنای چەکێک ئەم سانسۆرە بەکار دەهێنێ بۆ خود بەهێزی پێیشان بدات لەچاوی پیاودا و هەر ئەو بۆ نموونە ئارامییە دەروونییە دەبێتە هۆی بەپەراوێز دانانی و لەفڕین بەرەو خەونەکانی بەجێدەمێنێتەوە لەپەراوێزدا و لەبازنەی پیاودا دەمێنێتەوە و ئەدەبیاتی ئەم ژنانە زایەڵەی ئەم بیرۆکەیەییە. لەکولتوور و نەریتی کۆمەڵگای ئێمەدا خەریکبوون بەجەستە و لەش بەچاوی سووک سەیری دەکەن و باو نییە و هەمووکات رۆح و جەستەیان لەبەرانبەری یەکدا داناوە کە لەجێبەجێکردنی باسی رۆحی ئاسان بووە و بواری لەش کارێکی ئاستەم هاتووتە بەرچاو ئێستا تا ڕادەیەک باس لەعەشق ئاسان بووە لە نێو ئەدەبیاتدا بەڵام پێشتر دەربڕینی عەشقی ژنێک بۆ ڕەگەزی بەرانبەری کارێکی شەیتانی و تاوان بووە بۆیە کۆمەڵگای پیاوسالار کارێک دەکات کچان و ژنان لە پەسیوەکان و ژوورەکانی ماڵدا پاوان دەکات و لەپەروەردەکردن بێبەش دەبن و ژن بەس لە بازنەی جنسییەت و سیکس و خۆ ڕازاندنەوە و میکاپ و خشڵ و ئەوانەدا دەمێنێتەوە، کەوەکوو کەرەستەییەک بۆ ڕابوواردنی پیاودا دەرکەوێت و ژنێک کەبەدوای ئارەزووەکان و خەونەکانییدا بکەوێت وەکوو کەسێکی ناباو و جیاواز دەروانن بەودا لەدەقە کۆنەکاندا ئێمە دەبینیین لە ژن وەکوو کەسێک کە پاکیزەییە و نابێت هیچ هەڵەیەک بکات و نابێت گوێ بە ئارەزووەکانی بدات چۆن فریوی شەیتان دەخوات دراوە. سمبولی سێبووری و پاکی و لێبووردەیی پیشاندراون و ژنبوونیان لەپاکی و بێدەنگ بوونیاندا پێناسە دەکرێ و ژنبوونیان ئەوەیە کەکۆمەڵگا قبووڵی دەکات و پێناسەی بۆ کردووە. ئەمانە ژنانێکن بێ دەسەڵات کەچارەنووسی خۆیان قبووڵ کردووە. ئێمە لەلاشەمان چاوپۆشیمان کردووە و بەشێوەیەکی سووک فێربوویین باسی نەکەیین، ژن لە کۆمەڵگاکانی رۆژهەڵاتی ناوەڕاستی سەردەمدا لە ڕواڵەتدا ئەزمونی عەقڵانییەت و مۆدیڕنیتە دەکات، بەڵام ئەو بەهۆی ئەوانەی باسمان کرد هێشتا بە ئاسانی نەیتوانیوە لەپێستی خود سانسۆری بێتە دەرێ و خۆی پێناسە بکات. لەڕواڵەتدا ژنی مودیڕن شەرم ناکات خۆی بنوێنێ بەڵام ژنی نووسەر لەبازنەی ئەدەبیاتدا هێشتا ئەو بوێرییەی نییە و خۆی لەپشت کومەڵێ وشەی کۆنەپارێز حەشار داوە ئەو نەیتوانیوە لە ژنبوونی لەسەرکوتکردنی غەرایزی لەژیانی هاوبەشییدا بنووسێ و بدوێ هێشتا خەریکە خۆی سانسۆر دەکات. زۆر بەرچاوە ئەم ژنە هێشتا لەژێر سەیتەرەی پیاودا هەنگاو هەڵدێنێ. وا دەبینین ژن لەدەقەکانییدا خۆی نییە و خۆی دەسڕێتەوە. زۆر نەزانانەیە لەوێ کەباسی جەستەی ژن دەکرێ بەس بیر لەچێژ بردنی کێشەی سیکس بکەینەوە. زۆربەی جیابوونەوە و تێکچوونی ژیانی هاوبەشی ژن و پیاو دەگەڕێتەوە بۆ تێنەگەیشتن لە لەش و جەستەی بەرانبەرەکەیاندا. بۆ زۆربەی پیاوانی ئێمە دەقی ئیروتیک لەلایەن ژناندا کە دەنووسرێتەوە وایدەبینن کە ئەو ژنە بێ ڕەوشتیە رووناکبیرانەیە تەنانەت لە شانۆکانی شکسپییر لە وشەی " سرشت" بۆ دایکی مرۆڤی بەکار هێناوە و لەوشەی " عەقڵ" بو پێناسەی باوکی مرۆڤ. تاڕادەیەک هەموو قارەمانە ژنەکانی نێو ئەدەبیات بە سرشت وێناکراون ئەم ڕەگەزە پێشتر ناپاک بووە و دوایی دەتواننن بە دوای شتێکی سەرتر بکەون. لەکتێبە ئایینییەکاندا زوڵەیخا ژنێکە ناتوانێت ڕێگری لەخود بکات و ژنێکی مەکربازە!. مێژووی ئێمە مێژووییەکی پیاوانەیە ئێمە هەموو کات لەژێر ڕکیفی پیاوسالاردا بوویین، یاسای پیاوانە و دامودەزگای بەهاداری پیاوانەمان بووە. لەڕواڵەتدا ئێمە بەرەو پێش دەرۆین و خوێندن و ئیش و چالاکی کۆمەڵایەتی و مافی دەنگ و ....تاد، بەڵام هەمووی ئەوانە لە ژێر سەیتەرەی پیاودا رۆڵدەگێڕێ و بەردەوام بەرهەمهێنانەوە دەکات. (ژولیا کریستوا) فەیلەسووف و ڕەخنەگری ئەدەبی دەڵێت: "خواستی ژنان بۆ خۆ تاریفکردن لەهۆگرایەتی خەڵقکردنی هونەر و بە تایبەت خوڵقاندنی ئەدەبیاتدایە". ئەمە بەو واتایە نییە، ئەدەبیات لەبەرەنگاربوونەوەی نەریتەکانی کۆمەڵگا هەندێجار هوشیارانە پەردە لەسەر نهێنییەکان لادەبات و نەوتراوەکان و بێدەنگییەکان لەڕێگای ئەدەبیاتەوە دەوترێ ؟ پرۆسەی ئەدەبیات دەتوانێ هەموو ئەو خاڵە گرینگانە کەسەرپۆشیان بەسەرەو داناوە بوترێتەوە. خاڵێکی گرینگ لەجیهانی ئەدەبیاتدا ئەوەیە ژنی رەخنەگرمان لەئەدەبیاتدا بەدەگمەن دەستدەکەوێت و ئەمە هۆکارەکەی دەگەڕێتەوە سەر ئەو باسانە کەکردمان و ئەگەر چی لەم سەردمدا خەڵاتی ئەدەبی دەکرێ و وتنەوەی کێشەکانی ژنان بەرچاوە، بەڵام ئەمیش هەر لەبازنەی بەرتەسکێکدا ماوەتەوە گۆڕەپانی ئەدەبیات، تریبوونی وتنەوەیە ئەو شوێنەیە کەژن دەتوانێ لەلووتکەکانی فڕین باس‌بکات و دەنگ هەڵبڕێت، بەڵام بەخەستی تووشی ئاستی نزمی کولتووری و ئابووری پەروەردەیی دەبێتەوە، چون سیستم و کۆمەڵگای ئێمە پیاوسالارە و تواناکانی ژنی بەرتەسک و سنووردار کردووە. بەهەرحاڵ ژنی سەردەم هەوڵی ئەوە دەدا جیهانێکی ژنانە بخۆڵقێنێ کەپێناسەی خۆی بکات زمان و هونەری ژنانە هەر وەها کە (ویرجینیا وۆڵف) دەڵێت " ماڵێک بۆ خۆی بەرهەم بێنێ"، بەڵام بەربەست و کێشەکانی ئایین و کولتوور و کۆمەڵگا بەردەوام لەدیوارێکی زۆر بەرز بووە تا ڕێگری لەیاخی بوونی ئەدەبیاتی ژنان بکات. دەقی ژنانە بەرهەم دێت بەڵام بە کار ناهێنرێت. ئەڵبەت ئەدەبیاتی سەردەم لەسەر ڕەوتی حاشالێکرن بونیات نراوە کە بە پۆستمۆدێڕن و یا ئەدەبیاتی زمان و ئەدەبیاتی جیاواز و دەتوانیین بیبینین.\nڕوانگەییەکی دیکە لەبەرەی چواردا ئەوەیە شتێک بەناوی ئەدەبیاتی ژنانە و پیاوانەمان نییە لەم ڕوانگەیەدا ژن و پیاو وەکوو دوو چاودێر سەیری یەکدی دەکەن. بەهەر حاڵ گەشەی ئەدەبیاتی ژنان لەرۆژهەڵاتی ناویندا و بە تایبەت کوردستان رۆژ بەرۆژ له گەشەدایە و هاوتەریبی جیهانی مۆدیڕنیتە ڕێ دەکات و ئەدەبیات چەشنێکی زاو زێیە و خۆڵقێنەرە و تەنانەت شەڕخوازترین دیکتاتۆرەکان لەژنێک لەدایک دەبن ، ژنانی نووسەر لەم سەردەمەدا هەوڵی خۆیان داوە ژنێکی هزرمەند و بیرمەند بەتایبەتمەندییەکانی خۆیان پێناسە بکەن لەبەرانبەری دەسەڵاتێکی بەهێزی پیاوانەدا بەردەوام لەخەباتن.


"ناتوانین مووچه‌ى مانگى حوزه‌یران دابینبكه‌ین"\nHome›ئابووری›“ناتوانین مووچه‌ى مانگى حوزه‌یران دابینبكه‌ین”\nراوێژكارى دارایی سه‌رۆكوه‌زیرانى عێراق رایده‌گه‌یه‌نێت: لیژنه‌یه‌ك پێكهێنراوه بۆ دووباره بونیادنانه‌وه‌ى نه‌خشه‌ى دارایی حكومه‌تى عێراق، ده‌شڵێت: “هه‌رچه‌نده توانیمان مووچه‌ى مانگى ئایار دابینبیكه‌ین، به‌ڵام قورسه بتوانین مووچه‌ى مانگى حوزه‌یران دابینبكه‌ین”.\nمه‌زهه‌ر محه‌مه‌د ساڵح، راوێژكارى دارایی مسته‌فا كازمى، سه‌رۆكوه‌زیرانى عێراق له نوێترین لێدوانیدا ده‌ڵێت: “ئێمه له حومه‌تى عێراق لیژنه‌یه‌كمان پێكهێناوه بۆ دووباره بوونیادنانه‌وه‌ى نه‌خشه‌ى دارایی عێراق، به ئامانجى ئه‌وه‌ى بتوانین وڵات له‌و قه‌یرانه رزگار بكه‌ین كه تێى كه‌وتووه”.\nراوێژكاره‌كه‌ى سه‌رۆكوه‌زیرانى عێراق نایشارێته‌وه كه حكومه‌ت تواناى ئه‌وه‌ى نیه مووچه‌ى مانگى داهاتووى فه‌رمانبه‌ران بدات و ئه‌وه‌شده‌خاته‌ڕوو: “داهاتى مانگى ئایار كه‌متر له دوو ترلیۆن دیناره، له‌كاتێكدا حكومه‌ت پێویستى به مانگانه زیاتر له پێنج ترلیۆن دینار هه‌یه بۆ دابینكردنى مووچه و خه‌رجیه‌كانى ترى ده‌وڵه‌ت، ئه‌مه سه‌ره‌ڕاى ئه‌وه‌ى داهاته نا نه‌وتییه‌كانى عێراق نزیكه‌ى 100 ملیار دینار ده‌بن، كه ئه‌مه‌ش رێژه‌یه‌كى زۆر نیه”.\nمه‌زهه‌ر محه‌مه‌د به‌ڕوونى باس له‌وه‌شده‌كات: “راسته ئه‌م مانگه حكومه‌تى عێراق توانى مووچه دابینبكات له‌ڕێگه‌ى قه‌رزى بانكیه‌وه، به‌ڵام كێشه گه‌وره‌كه له‌وه‌دایه كه هیچ گه‌ره‌نتیه‌ك نیه كه بتوانین پاره‌ى مووچه‌ى مانگى داهاتوو واته مانگى حوزه‌یران دابینبكه‌ین”.\nراوێژكاره‌كه‌ى مسته‌فا كازمى باس له‌و چاكسازیانه‌ش ده‌كات كه حكومه‌ت به‌نیازه ئه‌نجامیان بدات و ئاشكرایده‌كات: “تیمى چاكسازى دارایی و ئابوورى له ئێستادا له كاركردندان به‌نیازین چاكسازى له مووچه‌دا بكه‌ن، به‌تایبه‌ت مووچه‌ى پله باڵاكان، هه‌وڵده‌ده‌ین كه مووچه‌ى فه‌رمانبه‌رانى ئاسایی باپرێزین و بگره زیادى بكه‌ین\nبه‌نیازن ستانداردى نوێ دابنێن بۆ داڕشتنه‌وه‌ى نه‌خشه‌ى دارایی عێراق”.\nله‌باره‌ى پرۆژه یاساى بودجه‌شه‌وه ئه‌و راوێژكاره ئه‌وه‌ده‌خاته‌ڕوو: “ئه‌گه‌رى زۆره له‌دواى مانگى حوزه‌یران پرۆژه یاساى بودجه‌ى مانگه ماوه‌كانى ته‌واوى ساڵى 2020 ره‌وانه‌ى په‌رله‌مان بكه‌ین، بۆ ئه‌وه‌ى بتوانین ئاماده‌كارییه‌كان بۆ بودجه‌ى عێراق له ساڵى داهاتوودا به زووترین كات ده‌ستپێبكه‌ین”.\nرێكخراوى ته‌ندروستیى جیهانى ره‌تیده‌كاته‌وه داواكارییه‌كانى تره‌مپ جێبه‌جێ بكات\nتائێستا 85 پزیشک و کارمەند لەسنوورى پارێزگاى سلێمانى تووشى کۆرۆنا بوون\n“مەترسی لەسەر دەستووری عێراق هەیە و بەشداریكردن لە دەنگدان ئەو مەترسيیە كەمدەكاتەوە”


سێ دەسک جەرجیڕ بۆ جەنابی ئەمیر! - باسنیوز\nسێ دەسک جەرجیڕ بۆ جەنابی ئەمیر!\nهەر زۆرم پێ سەیر بوو کە لەو دۆخە ناهەموارەدا بڕیاری دا ژنێکی تر بهێنێت، ئاخر کە رێوی خۆی بە کونەوە نەچێ، چۆن دەبێ میوانیش لەگەڵ خۆی بەرێ! توخوا وازم لێ بێنن ئەو ئەمیرە هەر خۆی نەگبەت و بەدبەختە، بەڵام لەگەڵ کەفوکوڵی پیاواندا چی دەگوترێ! خوا بە حەقت بڕیاری وا لە رۆژی وادا بەس بە پیاوی وەکوو ئەمیر دەدرێ، دەنا کێ لە وەزعێکی وا ناهەموار و ناقۆڵا و ناگونجاودا، بیر لە تەعەدودی زەوجات دەکاتەوە! راستتر وایە بڵێم گەر ئەمیر نەبێ، چ پیاوێ لەو بار و زرووفەدا زەکەر و زاکیرەی بەفوولی ئیش دەکەن! ئەسڵەن کێ تاقەتی هەیە لەم رۆژە نازێڕێنەی وڵاتدا، داخڵی قەفەسێکی تری زیڕێن بێ! جگە لە ئەمیر کێ لەو رۆژە سەختەدا، بیر لە تاقیکردنەوەیەکی تری بەخت دەکاتەوە!\nبمبوورن، دەزانم مەراقتانە، بیرم چوو ئەمیرتان پێ بناسێنم... ئەگەر ئێوە گەرەکتان بێ ئەمیر بناسن، دەبێ سەرەتا باس لە خۆم بکەم، ئەوجا بێمە سەر باسی ئەمیر و ئەو بڕیارە نابەجێیەی لەم رۆژانەدا دای.\nمن ئێستا قوتابیم و چوارەمین ساڵی خوێندنی زانکۆمە، لەو بەشەناوخۆییەی هەولێر کە لەگەڵ هاوڕێکانمدا لێی دەژیم، سێ قوتابیی تر هاوژوورمن، لەو چوارەمان تەنیا (ئەمیر) کە ئەندامی حزبێکی ئیسلامیی کوردستانییە، ژیانی هاوسەریی پێکهێناوە و دوو منداڵی جوانکیلەشی هەیە، خوای گەورە تەمەنی زۆر و دواڕۆژێکی باشیان بەنسیب بکات. ئەمیر لە تەمەنیشدا چوار پێنج ساڵێک لە ئێمە گەورترە و هەندێ جار پیشنوێژی بۆ قوتابییە دیندارەکانی بەشەناوخۆییەکەشمان دەکات.\nگەلێ جار ئەمیر باسی رەوشی ژیانی خۆی بۆ دەکردین، کە خۆی و ژنەکەی و هەرسێ منداڵەکەی لە یەک خانووی سێ هۆدەییدا لەگەڵ دایک و باوکی و سێ خوشک و برایەکیدا دەژیان، ئەو دەیگوت باوکم کرێکاری زێراب بەردانە و رۆژێ ئیشی هەیە سێ رۆژ بێ کارە، خۆیشم تەنیا مووچەیەکی کەمی حزبەکەمم هەیە و ئیدارەیەکی مەمرە و مەژیی خۆم و منداڵەکانمی پێ دەکەم.\n(هێرش و سەریاز)ی هاوژوورمان، دوو گەنجی قۆشمە و سوعبەتچین، شەوانێ کە ئەو سیانەمان پێکەوە باسمان لە کچە جوانەکانی کۆلێژ دەکرد، یان لەڕێی تۆڕەکانی ئەنتەرنێتەوە قسەمان لەگەڵ کچانی هاوڕێمان دەکرد، ئەمیری هاوژوورمان سەرزەنشتی دەکردین: ”کورە عەیبە بۆتان.. ئەگەر هەر حەزتان لە ئافرەتە، ئەوە ئەنواع و ئەشکاڵ کچ لەبەردەستاندایە، هەتا گەنجن و تاقەتتان هەیە، بڕۆن وەکوو من کچێکی باش و بەعەیەب بە حەڵاڵی بگوزانەوە و خۆتان لەکۆڵ ئەم ئاخ و ئۆفەی شەوان بکەنەوە!“.. سەریاس کە ئەمیری بە (جەنابی ئەمیر) ناودێر کردبوو، بەتوانجەوە پێ دەگوت: ”جەنابی ئەمیری برام، راستە ئێمە ئاخ و ئۆفی بێ ژنیمانە، بەڵام تۆ بەو وەزعە شڕەوە، خۆت تووشی ئەنواعی ئاخوئۆفی تر کردووە!“.. هێرشیش گەلێ جار بەم شێوەیە وەڵامی دەدایەوە: ”کاکە ئەمیر راست دەکەیت، ئەترسم ئێمە کاتێ بتوانین ژن بهێنین کە پێویستمان بە جەرجیڕ و ڤیاگرا بێت!“، ئەمیر تەنیا وەڵامی بۆ توانجەکەی هێرش حازربەدەست بوو، دەیگوت: ”ئەرێ وەڵا هەر کە گەیشتیە ئەوەی بابی دوو منداڵ بیت، پێویستت بە هەردووکیان دەبێ، جا خۆ جەجیڕ و ڤیاگرا حەڕام نییە برام، ئەویش نیعمەتێکی ئیلاهییە خوا بە پیاوانی داوە، ئیتر بۆ نایانخۆن؟“.. منیش هەمیشە بە ئەمیرم دەگوت: ”بۆ خاتری خوا ئەمیری برام مەمانترسێنە، لە ئێستاوە بەم گەنجییە جەرجیڕ و ڤیاگرای چی؟!“. خوا پێم نەگرێ و بە گوناحم لەسەر حساب نەکات، ئەمیر خۆیشی لابەلا دوو هەندی ئێمە بەڵام بەدزییەوە، هەمیشە لە فەیسبووک لە خەت بوو، ئیتر نازانم خەریکی چ بوو!\nچەند هەفتەیەک لەوەوبەر، کارەساتی 16ی ئۆکتۆبەر و داگیرکردنی کەرکووک و خورماتوو و خانەقین و ناوچەکانی تر لەلایەن حەشدی شەعبیەوە، هەموو کوردستانی تاساند، ئێمەش وەک هەموو کوردێک تووشی شۆک بووین و تەنانەت خولق و تاقەتی خوێندن و باسی کچان و چات و ماتیشمان نەمابوو، جگە لە ئەمیر کە چەند رۆژێک بوو سەفەری کردبووەوە بۆ شارۆچکەکەی خۆیان. ئەو رۆژانە ئێمە هەموومان تەنیا تەماشای ماڵپەڕە هەواڵییەکانمان دەکرد و لە خەمی ئاوارەیی و لێقەومان و ماڵوێرانیی خەڵکی کەرکووک و خورماتوودا بووین، بەردەوام هەواڵی سەرکەوتنەکانی پێشمەرگەمان لە پردێ بۆ یەکدی باس دەکرد، ئیدی هەر قوتابییەکیش کەسوکاری پیشمەرگەی هەبوا، پەیوەندیی پێوە دەکرد و لە تازەترین گۆڕانکارییە سەربازییەکانی بەرەکانی شەڕی ئاگەدار دەکردینەوە، تەنانەت قوتابی هەبوو هەر ئەو شەوانە شاری هەولێری بەجێ هێشت و رۆیشتەوە. کەچی ئەو ئەمیرە خوا نەکات پەیوەندییەکیشمان پێوە بکات، هەر دەنگی نەما، دەتگوت ئەرز قووتی داوە، کە ئێمەش پەیوەندیمان پێوە دەکرد، موعەدەلی خوا یان مۆبایلی داخرابوو، یاخود زەنگی بۆ دەچوو، بەڵام وەڵامی نەدەداینەوە.\nنەگەڕانەوەی ئەمیر بۆ زانکۆ، چوار پێنج هەفتەی خایاند، تەنانەت بوومەلەرزەکەشی بەسەردا هات، ئەم (جەنابی ئەمیرە) خەبەرێکی نەبوو، هەر بە پەیامێکی فەیسبووکیش هاوخەمییەک هەواڵپرسییەکی دەرنەبڕی.\nنیوەڕۆیەک دوای تەواوبوونی دەوامی کۆلێژمان، من و سەریاس و هێرش، گەیشتینەوە بەشەناوخۆیی و لە ژوورەکەی خۆمان لە مشتومڕی ئەوەدا بووین، بڕێک تەماتە سوور کەینەوە و بە سەموونی گەرمەوە بیخۆین، وەختێکم زانی کاکم (ئەمیر) بە خۆی و جانتایەکەوە، بە رەنگ و روویەکی کراوە و خۆشەوە خۆی کرد بە ژوورا، دەتگوت نە بای دیوە و نە بۆران، ریشی جوان جوان قەڵەمی کرابوو و بەرسمێڵی دەتگوت بە ماجیکی خەتاتی کێشراوە، سەرکوڵمەکانی سوور و جوان، وا شەوقی دەدایەوە دەتگوت ئێستا نا دەمێکی تر قڵیش دەبات! تەنانەت سەریاسی هاوڕێمان بەتوانجەوە گوتی: ”راوەستن کاکە، تەماتەی چی سوور دەکەنەوە؟ خۆ کوڵمەکانی ئەمیر لە تەماتە جوانترن“... هێرش گوتی: ”های های لە جەنابی ئەمیر، ئەڵێی تازە لە حەمام هاتووەتە دەرەوە!“.. ئەمیر هێندە دڵی خۆش بوو، بە سنگفراوانییەوە هەموو توانجەکانی قبووڵ کرد، باوەشی پێدا کردین و ئەملاولای ماچ کردین،: ”براکانم وەڵا بیری ئەو قسە خۆشانەم دەکردن“.. گوتم: ”ئەمیری برام واز لەو قسە قۆڕانە بێنە، تۆ پێم بڵێ، ئەم هەموو ماوەیە لە کوێ بوویت؟ دنیا کاول بوو، کەرکووک گیرا، سەدان هەزار لە خەڵکی خورماتوو و گەرمیان ئاوارە بوون، بوومەلەرزە دنیای وێران کرد، دەوامی زانکۆت هەمووی فت، بەس پێمان بڵێ لە کوێ بوویت؟!“.\nتوومەسم کاکم قەوماندوێتی، وەک خۆی بۆی باس کردین، لەنێو ئەو هەرا و هورایا و کارەساتەنەدا کە بەسەر کوردستانییاندا هاتووە، ئەمیری برامان لە زەماوەندی گواستنەوەی ژنی دووەمدا بووە، کیژۆڵەیەکی ١٧ ساڵیی لە خۆی مارە کردووە!\nکە ئەم هەواڵەی پێ گوتین، سەریاس دای بە ناوچەوانیدا: ”دەک عەمری ئێمە نەمێنێ، جەنابی ئەمیر کردی بە دوو ژن و، ئێمەش تا ئێستا بە مەرحەبایی کچێکی زانکۆ، وەختە لە خۆشییا بفڕین!“ هێرش گوتی: “وەڵا عەفیە کاک ئەمیر، ئێمە وامانزانی بوویتە پێشمەرگەی خۆبەخش و لە پردێ شەهید بوویت، کەچی لەملاوە خەریکی مانۆڕی هێنانی ژنی دووەم بوویت!“.. منیش هەر ئەوەندەم بۆ مایەوە لێی بپرسم: ”بەس پێم بڵێ ئەمیر، لەو وەزعە ناهەموارە ئابوورییەی ماڵی خۆتان و لەم هەموو رووداوە ناخۆشەی ئەم وڵاتەدا، چۆن توانیت ببیتە زاوا؟“.\nئەمیر هەر ماچی دەکردین و دەیگوت: ”ئێوە برای منن، خودای گەورە حەڵاڵی کردووە و ئەو کچەش دڵی پێمەوە بوو و ئیدی نسیبی تێ کەوت، ئیتر بۆ نەیکەم!“...\nبە هەرحاڵ، تەسلیمی ئەو هەواڵە بووین و هەموو پیرۆزباییمان لێ کرد، لەنێو خۆماندا (مەبەستم زۆربەی ئەو قوتابییانەیە کە لە بەشە ناوخۆییەکە ئەمیریان دەناسی) رێک کەوتین کە لەنێو ژوورەکەی خۆماندا، هەریەکە و بەپێی توانای خۆی، دیارییەکی سادە پێشکەش بە ئەمیری زاوا بکات، بەبۆنەی ژنهێنانی دووەمیەوە.\nچەند قوتابییەک پێکەوە، سۆپایەکی نەوتیان بۆ کڕی، یەکێکی تر کراسێک و ئەوی دی عەترێک و هێرش چاویلکەیەکی جوان و منیش تاقمێکی موکێش و مقەستی بەرسمێڵ و و موعەتەڕێکی هەرزانم بۆ کڕی، لە ئاهەنگێکی بچووکدا خواردنێکی خۆشمان دروست کرد تا پێشکەشی بکەین، خوا هەڵناگرێ ئەمیر زۆر خۆشحاڵیی خۆی دەربڕی بەو رێزلێنانە، بەڵام ئەوەی جێی سەرسوڕمانی هەمووان بوو، سەریاسی هاوڕێمان لەو ئاهەنگەدا سەر و سۆراخی نەبوو، تا سفرەی نان خواردنمان داخست، وەختێکم زانی سەریاس بە سێ دەسک جەرجیڕەوە، خۆی کرد بەژوورا و پڕ بەو ژوورە هاواری کرد: ”سێ دەسک جەرجیڕ، پیشکەش بە جەنابی ئەمیر“.. هەموو دامانە قاقای پێکەنین بە ئەمیرییشەوە، لەپڕ ئەمیر لێی پرسی: ”سەریاسی برام، وامزانی چەپکێ گوڵم بۆ دەهێنیت، ئەم چەپکە جەرجیڕانە چییە؟!“.. سەریاس بەپێکەنینەوە وەڵامی دایەوە: ”جەنابی ئەمیر.. توو شەرەف، لەم رۆژە رەشەدا، کەس هەیە بەو عومرەی تۆوە بەبێ جەرجیڕ بتوانێ ببێتە زاوا!“.\nبەر لە بڵاوکردنەوەی، ئەم وتارەم بۆ هاوڕێیەکی رۆژنامەوانم نارد تا رای خۆیم پێ بڵێ، کەچی بە ڤایبەر پەیامێکی بۆ ناردم و نووسیبووی: ”مردووت مرێ، وامزانی باسی هاوسەرگیریی چوارەمی ئەمیری کۆمەڵ دەکەیت!“... منیش بەم شێوەیە وەڵامم دایەوە: ”ببوورە هاوڕێ، من تەنیا پێوەند بە هەڵە و بڕیار و هەڵوێستی سیاسی، رەخنە لە سیاسییەکانی وڵاتی خۆم دەگرم و هەقی رەخنەگرتن لە رەفتاری کۆمەڵایەتیی ئەوانم نییە!“.


مێژووى نوێنەرایەتى حکومەتى هەرێمى کوردستان لە وویلایەتە یەکگرتووەکانى ئەمریکا - Department of Information Technology, KRG\nبەڕێز قوباد تاڵەبانى (کە ئێستا جێگرى سەرۆکى حکومەتى هەرێمى کوردستانە) لە مانگى نیسانى ٢٠٠٤ وەک نوێنەرى حکومەتى هەرێمى کوردستان لە ئەمریکا دەست نیشانکرا و هەروەها دواى یەکگرتنەوەى کابینەکانى حکومەتى هەرێمى کوردستان، بەڕێزیان یەکەمین کەس بوو کە لەو پێگەیەدا خزمەتى کردووە. هاوکات لە کاتى ئێستادا بەڕێز خاتوو بەیان سامى عبدالرحمن نوێنەرى حکومەتى هەرێمى کوردستانە لە ئەمریکا.\nبارەگاى نوێنەرایەتى حکومەتى هەرێمى کوردستان لە واشنتۆن دەکەوێتە ناوچەیەکى مێژوویى کە مێژووەکەى دەگەڕێتەوە بۆ سەدەى بیستەهەم و لە ناوچەى شەقامى ١٦ هەمین دایە کە نزیکە لە کۆشکى سپى و باڵەخانەى کۆنگرێس و باڵیۆزخانە و کونسوڵگەرى ووڵاتان. نوێنەرایەتى حکومەتى هەرێم لەژێر سەرپەشتى بەڕێز قوباد تاڵەبانى لە ١٧ى ئەیلولى ٢٠٠٩ گواسترایەوە بۆ ئەم باڵەخانەیەى ئێستا و ئەم هەنگاوەش بەڕێنمایى بەڕێز سەرۆک نێچیرڤان بارزانى بوو. نوێنەرایەتى حکومەتى هەرێمى کوردستان پێشووتر لە ئەدرێسى شەقامى ژمارە ١٦٣٤ى باکورى ڕۆژئاوابوو کە لەسەرووى وێستگەى شەمەندەفەرى فارگۆتى ڕۆژئاوا بوو.\nئامانجى سەرەکى کارەکانى نوێنەرایەتى حکومەتى هەرێمى کوردستان پەرەپێدانى بەرژەوەندیەکانى خەڵکى هەرێمى کوردستانە. لەو ماوە کورتەى بوونى نوێنەرایەتى حکومەتى هەرێمى کوردستان لە وویلایەتە یەکگرتووەکانى ئەمریکا توانیوویەتى کاربکات بۆ بەرزکردنەوە و گەیاندنى پرسەکانى تایبەت بە هەرێمى کوردستان بەتایبەتى لە بوارەکانى وەک ئاسایش و سەربازى، حکومڕانى، ئابورى، کەلتورى و هەروەها کارکردن بۆ داننان بەو تاوانانەى کە لەلایەن ڕژێمى پێشووى سەددام حسین و دواتر رێکخراوى تیرۆریستى داعش بەرامبەر بە خەڵکى هەرێمى کوردستان کراوە. هەروەها هەوڵدان بۆ بەدەست هێنانى پشتگیرى بۆ هێزى پێشمەرگەى کوردستان بەتایبەتى لە شەڕى بەرەنگاربوونەوەى ڕێکخراوى تیرۆریستى داعش. هەروەها دروستکردنى پردى پەیوەندى لەنێوان بەرپرسانى حکومى و یاسادانەران و شارەزایان و بازرگانان و تەواوى بوارەکانى تر.


هاوڵاتییان شک دەکەن لەلایەن ئەمەریکاوە چاودێری بکرێن - Radio Sweden Kurdish - Radyoya Swêdê - ڕادیۆی سوید | Sveriges Radio\nهاوڵاتییان شک دەکەن لەلایەن ئەمەریکاوە چاودێری بکرێن\nبڵاو کرایه‌وه onsdag 24 juli 2013 kl 10.29\nناوەندی ڕاژەکاریی لە شاری لولیۆ، وێنە: سکانپیکس\nنزیکەی چل سکاڵا لەلایەن هاوڵاتییانەوە بۆ دەستگەی پشکنینی کۆمپیوتەر (Datainspektionen) نێردراوە کە شک دەکەن لەلایەن دەستگە ئەمەریکییەکانەوە چاودێری دەکرێن، هاوڵاتییان نیگەرانی ئەوەن کە زانیارییەکانیان لە فەیسبووک لە ڕێی ناوەندی ڕاژەکارەکانەوە (serverhallar) لە شاری لولیۆوە کەوتبنە دەست دەستگە ئەمەریکییەکان. دەستگەی پشکنینی کۆمپیوتەر ئەو پرسەی بۆ لێکۆڵینەوە گەیاندۆتە کۆمیسیۆنی یەکیەتیی ئەوروپا.\nئەم سکاڵایانە دوای ئاشکراکردنە دێت کە ڕۆژنامەی (the Guardian) لە ناوەڕاستی مانگی ڕابوردوودا بڵاویان کردەوە کە ماڵپەڕەکانی وەک (Google) و (Youtube) و (Facebook) زانیاری هاوڵاتیان وەک نامەی ئەلەکترۆنی، وێنە و فیلمەڤیدیۆییەکانیان دەدەنە دەستگەی ئاسایشی ئەمەریکی (NSA).\nجێی باسە ناوەندی سێرڤەکانی فەیسبووک لە شاری لولیۆ مانگێک لەمەوبەر دامەزرا کە زانیاری نزیکەی 300 ملیۆن بەکارهێنەری فەیسبووک لە ئەورووپادا کۆدەکاتەوە. جا گومانی ئەو کەسانەی سکاڵایان ناردوو لەوەیە کە بە نایاساییانە فەیسبووک ئەو بنکەیەی سویدی بۆ ناردنی زانیاری بۆ ئەمەریکا بەکار هێنابێت. بەڵام بەرپرسانی سێرڤەکانی فەیسبووک لەلولیۆ ئەو گومانانە ڕەت دەکەنەوە.


:: PM:04:49:29/09/2020 \nیەکێک لە ئەکتەرانی شانۆگەری خەونێك ژیانی گۆڕیم دەڵێ، شانۆکە باس لەم بارودۆخەی ئێستەی كوردستان دەكات كە ڤایرۆسی كۆرۆنا بڵاوبووەتەوە و ڕێنوێنییە تەندروستییەکان بە خەڵکی دراون بۆ خۆپارێزی، هاوکات باس لە مەترسییەکانی كۆرۆنا دەکای و ئەوەی خستووەتە ڕوو کە هاووڵاتییان دەبێ خۆپارێزی و كەرەنتینە بکەن.\nئەمڕۆ سێشەم 29ی ئەیلوول. گیڤارا جەبار ئەکتەری شانۆیی خەونێک ژیانی گۆڕی بۆ ''وشە'' گوتی، لە بەشەكانی تری شانۆگەرییەکە ئەوەمان خستووەتەڕوو کە هاووڵاتیی زۆرجار بەهەڵە تۆڕە کۆمەڵایەتییەکان بەکاردەهێنێت و دەبێتە هۆی دروستبوونی ترس لەناو خەڵکیدا.\nشانۆگەرییەکە ھەردوو لایەنی ''تراجیدیا و كۆمیدیا'' لەخۆ دەگرێت\nزیاتر روونی دەکاتەوە، شانۆگەرییەکە ھەردوو لایەنی ''تراجیدیا و كۆمیدیا'' لەخۆ دەگرێت، جگە لەوەی ئامۆژگاریی و باس لە ڕاستی کۆمەڵگەی كوردستان دەكات لەو ڕووەوە کە خێزان پەرتەواز بوون و منداڵەکان لە دایک و باوکیان دووردەکەونەوە و بەیەکەوەژیان نەماوە.\nشانۆگەرییەکە لە نووسینی ''گیڤارا جبار'' و لە دەرھێنانی ئاكار بەكرە و ئەحمەد هیوا بەڕێوەبەری شانۆکەیە و لەلایەن کۆژین دڵشادەوە کاری ڕووناکی بۆ کراوە، هەروەها ئەکتەرەکان پێکهاتوون لە، گیڤارا جەبار، ڕێناس ساڵح و تابلۆ ئەسوەد.\nزانیارى له‌باره‌ى سیستمی ''IAC'' له‌ناو بزوێنه‌ری ئۆتۆمبێل


زانکۆکانی ئێران و تورکیاو قۆڵبڕینی کورد بەناوی زەمالەوە\nلەزۆربەی زانکۆکانی وڵاتانی جیهان، ساڵانە سەدان خوێندکاری دەرەکی وەردەگرن و سەرجەم تێچووە ماددی یەکانیان لە ئەستۆدەگرن،بە ئامانجی بڵاوکردنەوەی کلتورو زمانی خۆیان و سودوەرگرتن لەشارەزایی و ئەزمونی خوێندکارانی دەرەکی و بەرزکردنەوەی ڕانکی زانکۆکانیان و وەرگرتنی یارمەتی دارایی لەڕێکخراوە جیهانیەکان.\nئەوەی جێگەی داخە،باهۆی نەشارەزایی خوێندکارانی کوردو چاوچنۆکی فێلبازی زانکۆکانی ئێران و تورکیاو کۆمپانیاکان،ساڵانە بەسەدان خوێندکاری کورد بەناوی پێدانی زەمالەو تەواوکردنی خوێندنی باڵا،روو لەم وڵاتانە دەکەن.بەڵام ئەوەی جێگەی داخە،ئەم پڕۆسەیە کۆمەلێک دەرئەنجامی خراپی لێدەکەوێتەوە.جگەلەوەی دەبێتە زۆربون و هەڵاوسانی بڕوانامەو قورسایی یەک لەسەر خەزێنەی حکومەت کە موچەی ئەوانە زیاددەبێت کە لەکەرتی حکومی دامەزراون،هەروەها بەشێکی زۆری خەڵکانی ئاست نزم و نمرە کەم سودمەندبن. ئەمە جگەلەوەی،زۆرینەی ئەم زەمالانەی چەند ساڵە لەم د وڵاتە بەخوێندکارانی کرد دراوە، درۆبون و زەمالە نەبون،چونکە زەمالەدەبێت لەسەر ئاستی هەموو خوێندکارانی جیهان پێشبرکێی لەسەربکرێت بۆوڵاتی خوێندن،کە ئەمەش ساڵی جارێکەو کاتەکەی دیاریکراوەو لە سایتی وەزارەتی خوێندنی باڵای ئەم وڵاتە یان زانکۆکە نیشان دەدرێت.\nخاڵێکی تر، زەمالە تەنها بۆ خۆێندکاری نمرە بەرزو زمانزان و چالاکە،نەوەک نوقڵ و چکلێت بێ بۆ هەموو کەس.\nئەوەی چەند ساڵێکە،کۆمپانیاکان وهەندێ زانکۆی ئێران و تورکیا دەیکەن لەگەڵ خوێندکارانی کورد،تەنها قۆلبرین و درۆکردنە لەگەڵیان و لێسەندنی پارەیە لێیان.\nلەبەرامبەریشدا خوێندکارانی کوردیش،بەتایبەتی ئەوانەی دامەزراون،وەزارەتەکانیان فریودەدەن کە زەمالەیان بۆ دەرچووەو تاوەکو بەموچەوە بیاننێرن بۆ خوێندن. هەرکەسێکێش بەمشێوە ساختەیە بڕوانامە بهێنێت،چاوەروانی داهاتویەکی خراپی لێدەکرێت بۆ تێکدانی وڵات.ئەم گزیکاریەش جگە لەخوێندکاران، بەرپرسانی وەزارەتەکان لێیبەرپرسن.کە شارەزاییان لە پڕۆسەی خوێندن نیەو بەئاسانی فریودەدرێن.


کۆمەڵەی شۆڕشگێڕی ژنانی ئەفغانستان پەیامێکی بۆ بەخشینی خەڵاتی ساکینە جانسز ڕاگەیاند – کوردی – RojNews.News\n08/01/2022 - 5:53:29 pm\nکۆمەڵەی شۆڕشگێڕی ژنانی ئەفغانستان (RAWA) لە پەیامێکدا بە بۆنەی دیاریکردنیان بۆ وەرگرتنی خەڵاتی ساکینە ڕایگەیاند: بە نوێنەرایەتی کۆنترین ڕێکخستنی سیاسی ژنانی ئەفغانستان، سوپاسی هەموو تێکۆشەرانی کورد و ژنانی کورد دەکەم کە خەڵاتێکی زۆر بە نرخ و بە ئیعتباری ساکینە جانسز دەکەنە دیاری بۆ خوشکانی ئەفغانییان.\nلە پەیامێ ڕیکخراوەکەدا ئاماژە بە تێکۆشانی ساکین جانسز و هاوڕێکانی دەکات و دەڵێت: بە زانایی ، فیداکاری و قارەمانێتیان نمونە و مۆدێلن بۆ ئێمەی ژنان. کە لە هەموو دەڤەرێکی جیهان لە پێناوی ئازادی و یەکسانی دا تێدەکۆشن. بێگومان نمونەیەکی زۆر بەنرخن بۆ ژنانی ئەفغانستان کە شەو و ڕۆژ لە هەلومەرجی سەخت و دۆزەخ ئاسادا دەژین.\nلەپەیامەکەیاندا بۆ مەراسیمی ڕێزلێنانەکە کۆمەڵەی شۆڕشگێڕی ژنانی ئەفغانستان باس لە دۆخی ئێستای ژنان لە وڵاتەکەیان دەکەن و دەڵێت: دوای ١٥ ئابی ٢٠٢١ و هاتنی دەسەڵاتدارێتی تاڵیبان لە ئەفغانستان، ژنانی ئەفغانستان لە دۆخێکی زۆر سەختدا دەژین کە لەوانەیە لە زۆر کەم جێی جیهان ژنان لەو دۆخەدا بژین. بۆ نمونە، لە مافی سەرەتایی و مرۆیی بێبەشن. کچە گەنجێکی ئەفغانی ئیتر مافی چوونە خوێندنگەیان نەماوە و لە ماڵدا ماونەتەوە. هەموو ژنان لە ئۆرگانەکانی دەوڵەت یان کەرتی تایبەتدا، بێبەش بوون و ڕەوانەی ماڵەوە کراون.\nباسی لەوەشکردووە “ئەفغانستان وڵاتێک بوو کە ئازادی ڕاگەیاندن، دەربڕین و چالاکی سیاسی نەبوو، بەڵام بە هاتنی دەسەڵاتدارێتی تاڵیبان زۆربەی ڕاگەیاندنە بینراو، بیستراو و چاپەمەنیەکان داخران. چالاکڤان، ڕۆژنامەوان و کەسانی خاوەن هزری جیاواز ڕۆژانە لە ترسدا دەژین و زۆربەیان بەهۆی دۆخی جددی ئاسایشییەوە، ناچاربوون وڵات بەجێبێڵن”.\nهەژاری دۆخی خەڵکی پەرێشان کردووە و وەک نوێنەری کۆمەڵيی شۆڕشگێڕی ژنانی ئەفغانستان باسی دەکات: بە تایبەت ئەو ژنانەی هاوژین و کەسی خۆیان لە ئەنجامی شەڕ و بۆردومانەوە لەدەستداوە نازانن چۆن و بە چ ڕێیەک پاروویەک نان بۆ منداڵەکانیان پەیدا بکەن.\nدەشڵێت: تاڵیبان هەموو ڕۆژێک گوشاری زیاتر بۆ خەڵک دێنێ، بۆ نمونە لە دوایین یاسای تاڵیبان دا ژن مافیان نیە بە تەنیا هاتوچۆ بکەن و دەبێ یەک لە پیاوانی مەحرەمیان لەگەڵ بێ. بەشداری لە نوێژی جەماعەت ئیجبارییە. واتە دەبێ هەموو کەسێک لە مزگەوت و جێگە مەزهەبییەکان ئامادە بێ و ئەگەر ئامادە نەبێ دەبێ پارە وەک سزا بدات.\nڕوونیدەکاتەوە: بە خەڵک وتراوە گوێگرتن لە مۆسیقا، لێدانی مۆسیقا و هەموو جۆرە مەراسیمێکی کەیف و شادی وەک هاوسەرگیری و ساڵرۆژی بۆنەکان قەدەغە و حەرامە. زۆر یاسای تر تەنیا لە کۆمەڵگەکانی سەردەمی ناوین و هزری کۆنەپەرستی هێزێکی وەک تاڵیبان دەوەشێتەوە. بەڵام شتێکی باش ئەوەیە وێرای هاتنی دووەمین جاری دەسەڵاتدارێتی تاڵیبان، ژنانی ئەفغانستان وەک بیست ساڵ لەمەوبەر نین.\nدەشڵێت: ژنانی ئەفغانستان زاناترن و بۆ هەموو جۆرە فیداکارییەک ئامادەن کە دەنگی خۆیان لە دژی تاڵیبان بەرز بکەنەوە. ژنانی ئەفغانستان گەیشتوونەتە ئەو زانایی و وشیارییەی هیچ هێزێکی دەرەوە و هیچ هێزێکی ئیمپریالیستی وەک ئیمپریالیزمی ئەمەریکی و ناتۆ کە ڕێک ١٥ ساڵ ئەفغانستانیان لە دەستدا بوو و خاک و خوێنیان تێکەڵ بەیەک کرد، هەرگیز ناتوانن ئازادی و خۆشحاڵی بۆ وڵاتەکەی ئێمە بێنن. ژنانی ئەفغانستان گەیشتۆتە ئەو زاناییەی تەنیا و تەنیا بە تێکۆشان و هەوڵدان و بێ ترس دەبێ دەنگی خۆیان بەرز بکەنەوە و تێکۆشانیان لە دژی کۆنەپەرستی بەهێزتر بکەن.\nڕاوا RAWA جارێکی ترسوپاسی بەخشینی خەڵاتی ساکینە جانسز دەکات و دەشڵێت: لە دۆخێکدا هەموو جیهان ئەفغانستان و ژنانی ئەفغانستانی لە یاد کردووە، جارێکی تر ئێوە پاڵپشتمانن و ئاڵای تێکۆشانمان لە بەرامبەر پیاوسالاری و دەوڵەتانی ئیمپریالیستی وەک ئەمەریکا هەڵگرتووە.\nساڵیادی ساکینە و هاورێکانی ئەنجامدرا و دوو خەڵات پێشکەشکرا


كوڕێك لەبەر هۆکارێکی سەیر جلەکانی دایکی لەبەر دەکات\nهەمەڕەنگ :: 14/12/2019 :: 484 جار بینراوە\nتاگ :: تۆڕە کۆمەڵایەتییەکان\nبڕوا ناکەن دوای مردنی چی لەم گەراجە کۆنەدا جێهێشتووە\nکەڵەشێرێک بە شێوەیەکی سەیر خاوەنەکەی کوشت\nله رووداوێكى نامۆدا گه‌نجێكى برازیلی بریاریدا خۆی بكات به‌دایكى و جلەكانى دایكه به‌ته‌مه‌نه‌كه‌ى له‌به‌ر بكات كه‌ته‌مه‌نى 60 ساڵه بۆ ئه‌وه‌ى یارمه‌تى بدات مۆڵه‌تى شۆفێری ده‌ربكات و له تاقیكردنه‌وه‌ى شۆفێری ده‌ربچێت دوای ئه‌وه‌ى بۆ چه‌ندین جار نه‌یتوانیوه ئه‌و تاقیكردنه‌وه‌یه تێپه‌ڕێنێت.\nكوڕه‌كه ئه‌م رێگایه‌ى به‌باشترین چاره‌سه‌ر زانیوه به‌ڵام ئەویش نه‌یتوانی پلانه‌كه‌ى به‌سه‌ركه‌وتویی جێبه‌جێ بكات و ئاشكرابوو.\nرۆژنامه‌ى ده‌یلی مه‌یلی بریتانى بڵاویكرده‌وه ماریا شیاف دایكى ئه‌و گه‌نجه دانیشتووی شاری فالیوى به‌رازیله و سێ جار له تاقیكردنه‌وه‌ى شۆفێری شكستى هێناوه بۆیه كوڕه‌كه‌ى كه ناوى هیتۆره بڕیاری داوه یارمه‌تى بدات .\nكوڕه‌كه كه كاری میكانیكى بووه خۆی كردووه به دایكى و له‌بری ئه‌و چۆته تاقیكردنه‌كه‌وه و جلی دایكى له‌به‌ر كردووه و میكیاژى كردووه به‌ڵام پلانه‌كه‌ى به‌و شێوه‌یه به‌ڕێوه‌نه‌چووه كه دایڕشتبوو.\nله رۆژنامه‌كه‌دا هاتووه كوڕه‌كه ویستوویه‌تى به‌رپرسه‌كانى تاقیكردنه‌وه‌كه هه‌ڵبخه‌ڵه‌تێنێت و دوای وه‌رگرتنى پێناسه‌كه‌ى به‌هۆی ده‌نگیه‌وه گومانیان لێكردووه.\nئه‌لین میندونسا كه به‌رپرسێكى ئه‌نجامدانى تاقیكردنه‌وه‌كه‌یه به پۆلیسی وتووه یه‌كه‌م جار هه‌ستى پێنه‌كردووه به‌ڵام دواتر كه‌سه‌یری ره‌فتارى كوڕه‌كه‌ى كردووه گومانی لا دروست بووه كه هه‌وڵی ده‌دات وه‌ك ژن هه‌ڵسوكه‌وت بكات.\nبۆیه داوای پێناسه‌كه‌ى لێكردووه و زانیویه‌تى كه ئه‌مه پیاوه و خۆی كردووه به‌ژن و په‌یوه‌ندى به پۆلیسه‌وه كردووه.\nله ئێستادا ئه‌و كوڕه تۆمه‌تى هه‌ڵخه‌ڵه‌تاندنى حكومه‌تى دراوه‌ته پاڵ به‌ڵام تاكاتى دادگایكردنه‌كه‌ى به كه‌فاله‌ت ئازاد كراوه.\nره‌فتار و هه‌ڵسوكه‌وتى ئه‌و كوڕه له تۆڕه كۆمه‌ڵایه‌تیه‌كان سه‌ره‌نجى به‌كارهێنه‌رانى به‌لای خۆیدا راكێشاوه وهه‌ندێكیان ده‌ڵێن كارێكى باشی كردووه و ئه‌و كاره‌ى له‌به‌ر خۆشه‌ویستى دایكى كردووه به‌ڵام هه‌ندێكیان ره‌خنه‌ی لێده‌گرن و ده‌ڵێن ئه‌گه‌ر دایكى له سێ تاقیكردنه‌وه نه‌یتوانیوه سه‌ركه‌وتوو بێت كه‌واته شوفێری كردنى له‌سه‌ر جاده و شه‌قامه‌كان مه‌ترسی دروست ده‌كات.


سبەی ڤاكسینی كۆرۆنا دەگاتە هەرێم - تۆڕی میدیایی خەڵک\nوەزیری تەندروستی حكومەتی هەرێمی كوردستان ڕایدەگەیەنێت، سبەی شەو 5 هەزار ڤاكسینی كۆرۆنا لە وڵاتی چینەوە دەگاتە هەرێمی كوردستان و عێراق.\nسامان بەرزنجی وەزیری تەندروستی حكومەتی هەرێمی كوردستان لە لێدوانێكی ڕۆژنامەنووسیدا ڕایگەیاند، سبەی شەوی دوو شەممە كاروانی یەكەمی ڤاكسینی (سینۆفارم)ی چینی دەگاتە هەرێمی كوردستان و عێراق، كە بڕی هەرێمی كوردستان لەو كاروانە 5 هەزار ڤاكسینە.\nوتیشی”لەگەڵ گەیشتنی ڤاكسینەكە پێویستی بە هەندێك پشكنین هەیە و دواتر بڕیار لەكاتی بەكارهێنانی دەدرێت”.\nئاشكراشیكرد، بەشێك لەو ڤاكسینانە لەسەر داوای كونسوڵی چین بۆ ئەو هاووڵاتییە چینیانە بەكاردەهێنرێت كە لە هەرێمی كوردستانن، نزیكەی چوار هەزار دانەشی بۆ كارمەندانی تەندروستی بەكاردەهێندرێت و بەسەر بەڕێوەبەرایەتییە تەندروستییەكان دابەش دەكرێت، كە بۆ هەر كەسێك دوو ژەم بەكاردەهێندرێت، واتە بەشی نزیكەی 2 هەزار كەس دەكات.\nخەڵك- وەزیری بازرگانی و پیشەسازی حكومەتی هەرێمی كوردستان ڕایدەگەیەنێت، گرانبونی نرخی خواردەمەنی بەتایبەت ئارد هۆكارەكەی لەدەرەوەی دەسەڵاتی…


Kurdîpêdiya - نێچیرڤان بارزانی، سەرۆکی هەرێمی کوردستان پەیامێکی لەسەر بارودۆخی ئێڕاق بڵاوکردەوە\n📝 نێچیرڤان بارزانی، سەرۆکی هەرێمی کوردستان پەیامێکی لەسەر بارودۆخی ئێڕاق بڵاوکردەوە | 🏷 Pol: Bellgenamekan | Zimanî babet: 🏳 کوردیی ناوەڕاست | 👁🗨\nنێچیرڤان بارزانی، سەرۆکی هەرێمی کوردستان پەیامێکی لەسەر بارودۆخی ئێڕاق بڵاوکردەوە\nبەردەوامیی بەکارهێنانی توندوتیژی دژ بە خۆپیشاندەران لە عێراق ئیدانە دەکەین. خۆپیشاندانی ئاشتییانەی مەدەنی، مافێکی دەستووريی رێگەپێدراوە، کوشتنی خۆپیشاندەران و بەکارهێنانی هێز بۆ تۆقاندن و بڵاوەپێکردنیان، تاوانێکی زەق و زەوتکردنی ئازادی و مافە دەستوورییەکانی هاووڵاتیانە.\nئێمە لە کاتێکدا داوای ڕاگرتنی ئەو توندوتیژی و هەڵسوکەوتە ناڕەوا و نایاساییە دەکەین، پشتگيریی خۆمان بۆ داوا ڕەواکانی خۆپیشاندەران دووپات دەکەینەوە لە دابینکردنی خزمەتگوزاری و خۆشگوزەرانی و ژیانێکی باشتر کە مافی شایستەی گەلی عێراقە.\nدەبێ هەمووان لەوە تێبگەن کە کێشە و ناڕەزایی و داواکارییەکانی خەڵک بە زەبری هێز و سەرکوتکاری نە کپ دەکرێن و نە چارەسەر دەبن، هاوکات بۆ کۆتاییهێنان بەو قەیرانە، داوا دەکەین هەرچی زووترە پرۆسەی پێکهێنانی کابینەی تازە یەکلا بکرێتەوە.\n➕ Em babete lelayen: (Benaz Jola)ewe le: Feb 7 2020 10:41AM tomarkirawe\n👌 Em babete lelayen: (Hawrê Baxewan)ewe le: Feb 7 2020 10:49AM pêdaçûneweyi bokrawe û azadkrawe\n✍ Em babete bo diwacar lelayen: (Benaz Jola)ewe le: Feb 7 2020 10:41AM baştirkirawe\n👁 Em babete 51 car bînrawe


◄ ئەنجام: 59 تۆمار دۆزرایەوە، لاپەڕە 1 لە 6 ژمارەی تۆمار لە لاپەڕەیەکدا: 🗐 1 🗐 5 🗐 10\n📝 ئاسایشی ڕاپەڕین داواکاریەک ئاڕاستەی گشت خەڵکی بیتوێن و پشدەر دەکات | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\n👫 ئاسۆ پشدەری | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\n☂ ئامادەیی پشدەری ئێوارانی کوڕان | 🏷 پۆل: پارت و رێکخراوەکان | زمانی بابەت: 🏳 کوردیی ناوەڕاست | 👁🗨\n👫 ئومێد پشدەری | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\n➕ ئەم بابەتە لەلایەن: (هاوڕێ باخەوان)ەوە لە: Jan 2 2015 4:31PM تۆمارکراوە\n📷 فایلی وێنە 1.0.1 17 KB Jan 2 2015 4:31PM هاوڕێ باخەوان\n🔣 ئێران بەڵێنی چارەسەرکردنی کێشەی گرتنەوەی ئاوی پشدەر دەدات | 🏷 پۆل: هەمەجۆرە | زمانی بابەت: 🏳 کوردیی ناوەڕاست | 👁🗨\n👫 بابەکر مەحمود پشدەری | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\n👁 ئەم بابەتە 5,968 جار بینراوە\n📕 بیرەوەریەکانی ئەحمەدی حەمە ئاغای پشدەری | 🏷 پۆل: پەڕتووکخانە | زمانی بابەت: 🏳 کوردیی ناوەڕاست | 👁🗨\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 24 2020 8:39PM باشترکراوە\n📷 فایلی وێنە 1.0.1 67 KB May 24 2020 8:39PM هاوڕێ باخەوان\n👫 بەکر پشدەری - ئەبوبەکر ئەحمەد قادر عەلی | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\n🏰 پشدەر | 🏷 پۆل: شوێنەکان | زمانی بابەت: 🏳 کوردیی ناوەڕاست | 👁🗨\nدەربارەی ناوی(پشدەر)و رەگ و ریشەکەی چەندین بیرو رای جیاواز هەیە، لەسەردەمی کۆنەوە تا ئەمڕۆ چەند جارێ گۆڕانکاری بەسەر ناوی پشدەر دا هاتووە، بەجۆرێ ژمارەیەک مێژوونووس و گەڕیدە و رۆژهەڵاتناس و حاکمی سیاسی و نووسەر لەکتێب و یاداشتەکانیاندا باسی ناوی پشدەریان کردووە، هەندێ لەوانە کوردن و هەندێکی تریان بیانین، دەشێ بوترێت دوای خستنەڕِووی بەشێ لەو بیروڕا جیاوازانە کە مێژووی هەریەکەیان بۆ سەردەم و قۆناغ و سەدەیەک دەگەڕێتەوە، بگەینە جۆرێ لە کۆک و تەبایی سەبارەت ناوی پشدەر.\nئاشکرایە ناوچەی پشدەری ئێستا لەکۆندا بووەتەمەیدانی ململانێ ی و داگیرکاری و کاولکردن، لەکاتی ئەم جەنگ و داگیرکاریانەش دا ئاماژە بەناوی ناوچەکە کراوە، کە لەزۆربەی سەرچاوەکاندا بەشێوەیەک لەشێوەکان ناوی پشدەر بوونی هەیە، هەرلەبەرئەوە بۆ زیاتردەرخستن وئاشنابوون بەمێژووی ئەو گۆڕانگاریانەی بەسەر ناوی پشدەردا هاتووە، ئاماژە بەو سەرچاوانەش دەکەین.\nیەکەم:-(نامرێ)لەکۆندا بە پشدەر وتراوە نامرێ \_پادشای ئاشوری شەلمانەصەری سێیەم لەساڵی(834)پێش زاین، لە ناوچەی نامرێ Namri (پشدەر)ی ئێستاوە بۆ ناوچەی (زەهاو و دەوروبەری رۆیشتووە)\_1، رۆیشتنی ئاشوورییەکان بۆسەر دیوی کوردستانی ئێران لەدەربەندی رەمکانەوە تێیان کردووە بەناوچەی ئێستاکەی پژدەردا تێپەڕیوە2، کاتێ ناوچەکە لە ژێر دەستی لۆلۆییەکاندا دەبێت، لەلایەن سوپای ئاشوورییەکان بەسەرکردایەتی(سەلمانازارە) لەساڵی(844)پێش زاین دیسانەوە هێرشیان هێناوەتەوە سەر ویلایەتی(نامرێ)واتا ناوچەی پشدەرو سەردەشتسەردەشت. فەرمانڕەوایی نامرێ کەناوی(مردوخ مۆدامیخ)بووە رای کردۆتە شاخ و ناوچەکەی بەجێ هێشتووە3 لەچەرخی ئاشووریدا شاری(زامبی Zambi) لەهێرشی هەشت سەرجۆندا ناوبراوە، لەتەک چیای ئەسمیرا(چیای قەندیلقەندیل)پشدەر بە(نامرێ Namri)ناوبراوە4 ئەمە گوازرشتە لەوەی لەو سەردەمەدابە پشدەر وتراوە(نامرێ Namri)، ناوهێنانی پشدەر بە(نامرێ)لەچەند سەرچاوەیەکی جیاجیادا ئەوە دەخاتە روو کە لەسەدەمانێکی کۆندا ناوچەکە بەو ناوە ناسراوە.\nدووەم:-ئەگەر ئاماژە بەسەردەمی تازەتر بکەین بۆ ناوی پشدەر رایەکی تر هەیەبەجۆرێ \_لەکاتی فتوحاتی ئیسلامی ناوچەکە دوچاری جەنگ و کوشتن و وێرانکاری هاتووە، بەڵام بەگوێرەی سەرچاوەکان لەوکاتە دا بە پشدەر وتراوە(شیدەر)(پشتدەر)، بەڵگەش بۆ ئەوە سەرلەشکری ئیسلام خالید بانگی عومەری کرد بڕوا بۆ سەر ریگای (شیدەر)5دیارە ئەمە لەساڵی21 کۆچیدا دەبێت، دیارەئەوکاتە فەرمانڕوایی ناوچەکە(فرخ پاشا شیدر)دەبێت6، پێویستە بوترێ ناوی(شیدەر)لەزمانی پەهلەویدا بەواتای نوورو رۆشنایی هاتووە، نوورو رۆشنایش لە ئایینی زەردەشتیدا جێگەیەکی بەرزی هەیەوزەردەشتییەکان کاتی پاڕانەوە لەپەروەردگار روو دەکەنە نوورو لەم رووەوە دەتوانرێ پەیوەندی واتایی لەگەڵ وشەی شیدەر دروست بکرێت(مەبەست پشدەرە)7، دیارە لەزمانی فارسیشدا لێکدانەوەوشیکردنەوەبۆ ناوی پشدەر کراوە، لەبەرئەوەی لەکۆندا بەپێی سەرچاوەکان پەیوەندیەکی پتەو لەنێوان پشدەر و سەردەشتدا هەبووە، وەکو یەک رووبەری جوگرافیا ئەژمارکراون، هەروەکو لەپێشوو ئاماژەکان پێدا لەژێر دەسەڵاتی یەک فەرمانڕەوادابوون.\nسێیەم:- لە(محجم البلدان)دا ناوی پشدەر بە(بشتیر)هاتووە کە گوندێکە خاوەنەکەی شێخ عەبدولقادری گەیلانییە وە ناوی گوندەکەش (پشت دەربەندە)8 چوارەم:- دیارە کاتێ ناوچەکە لەلایەن سوڵتانە عوسمانیەکانەوە داگیرکراوە ناوی پشدەر جارێکی تر گۆڕانی بەسەرداهاتووە، ئەمەش مەبەستی تایبەتی رامیاری لەپشتەوە بووە بۆیە دەبینین\_ لەساڵی(1897)دا ئەم قەزایە ناونراوە(معمورە الحمید)9پشدەر بەناوی سوڵتان عبدالحمیدەوە ناونراوە10 ئەمەلەسەردەمی فەرمانڕەوایەتی عوسمانیەکان مەعموریەی حەمیدی پێ گوتراوە و مەرگە سەردەمێک سەنتەری کارگێڕی بووە11 پێویستە بگوترێت مەعمورەتولحەمیدیە قەزایەکە لەسنجەقی سلێمانیسلێمانی سەربەویلایەتی موسڵ، مەڵبەندەکەی گوندی(مەرگە)یە و پێشتریش هەر بەشارۆچکەی مەرگە بەناوبانگ بوو12، بەڵام لەسەردەمی حکومەتی نیشتیمانی دا ئەو ناوە نەما13، واتا ناوەکە بۆتە پشدەر.\nئەو دەربەندە وەهای کردووە بەدیوی لای رۆژهەڵاتی بگوترێ:پشدەر(پشت دەر=پشدەر=پژدەر)دیوی رانیەرانیەش بەردەر.لەکتێبی(صبح الاعشی)ی قەلقەشەندی بەر لە (500)ساڵێک پێیگوتراوە دەربەندی(قرایرا)14، بەرلەوەی بێیتە سنوری قەزای پشدەر لەنێوان (رانیە-پشدەر)دەربەندێک بەدیدەکرێت، ئەگەر لەوێوە بنواڕینە ناوچەکە دەشێ پێ ی بوترێت(پشدەر)کەدوور نییە لەڕووی داڕشتنەوە بەم شێوەیە بووبێت(پشت+دەرگا=پشت+دەر=پشت دەرە)بەڵام بەتێپەڕبوونی کات وشەکە دوچاری داتاشین هاتبێت، لەدەرئەنجام دا بووبێتە(پشدەر)چونکە ئەوەی تێبینی دەکرێ هەرسێ وشەکان لەڕووی ماناوە لەیەکەوە نزیکن.\nلەچەند سەرچاوەیەکی تردا ئاماژە بەوە دەکرێت، ناوی پشدەر بۆ سەردەمانێکی کۆن بگەڕێتەوە، کە لەبنەڕەتدا ئەو ناوە وشەیەکی لێک دراوە(پشت دەربەند)یان(پشت دەربەن-بەرتەسک)مەبەست لەوەش(دەربەن یان بەرتەنگی رانیە)یە15، پشدەر واتە(پشت دەرگا)واتە پشتی دەربەندی رەمکان-دیارە بۆ کەسێک کە لەرۆژئاوا دەڕوانێتە ناوچەکە16، لەبەرئەوەی پشدەر لەدەربەندی رەمکان دەروویەکی هەیە رووەو ناوچەی بیتوێن کراوەیە، بۆیە پێ ی گوتراوە(پشت دەر)بەدیوی رانیەش بڵێن بەردەر، دیارە بنەچەی وشەکە بەمانای کەلێن یان روانگە دێت17\nیاخود ئاماژە بەوە دەکرێت\_پشدەر بەواتای(ئەودیوی تڵیشی تاشەبەرد)دێت\_18، هەروەها وشەکە لەدوو بڕگە پێکهاتووە 1-پشت، 2-دەر(دەربەند) مەبەست ئەو ناوچەیە کە دەکەوێتە پشت دەربەندی ئاوی رانیە19، پشتەر:پژدەر، کە لە ئەصڵ دا(پشت دەر)ە21، هەروەها غالب تاڵەبانی دەڵێت\_بەدوور نازانرێ کە ناوەکە لە بنەڕەت دا(پشت-دەر)بووبێت کە واتای پشت سنووریش دەگەیەنێت21 پشدەر بەکوردی بەمانای دواوەی دەرگا یان رۆیشتن یان رێگە دێت ئاماژەیە بۆ چیای(جرد)لەنێوان دۆڵی پشدەر کە ئێستا ون بووە(نەماوە)بەهۆی ئاوی دەریاچەی دوکانەوە22.\nچەند ماوە و سەردەمێکی مێژوویمان بۆ سەرەتاکانی وشەی پشدەر خستەڕوو، دەرکەوت لەسەردەمی کۆندا پشدەر ناوی تری هەبووە و چەند جار گۆڕانی بەسەردا هاتووە، بۆ نموونە لەسەردەمێک دا بە(نامرێ)ناونراوە، دوورنییە ئەم ناوە لەوەوە هاتبێت خەڵکی ناوچەکە (زیندوو، ئازاو لەخۆبوردە) بووبن، لەبەر ئەوە ناویان نابێت(نامرێ)، یان گۆڕاوە بۆ (زامبی، شیدەر، بشتیر، مەعمورالحەمید، ..)، بەڵام ئەوەی بەدیدەکرێ لەزۆربەی سەرچاوەکاندا زیاتر ئاماژە بە ناوی(پشدەر)کراوە، ئەگەر لەڕووی بابەتی و راستیەوە بڕوانینە ناوەکە دەتوانین بڵێین ناوی(پشدەر) لەهەموویان شیاوترە بۆ ناوچەکە دابنێین، هەروەکو لەپێشوو بە پشت بەستن بەچەند سەرچاوەیەک خرایە روو.\nئەو سەرچاوانەی بۆ ئەم بابەتە سوودیان لێ وەرگیراوە:-\n1- فازڵ قەرەداغی، مێژووی دێرینی کوردستان، کتێبی سێیەم، چاپی یەکەم، 2007، ل75-76.\n3- محەمەد مەردۆخی کوردستانی، تاریخ کرد کردستان، جلد1، چاپ دوم، (فارسی).\n4- جوگرافیناس کەریم زەند، جوگرافیای کوردستان، چاپی دووەم، 2005، ل265.\n5- مەلا رووف سلیم حویزی، کوردستان و ئایینی ئیسلام، چاپخانەی جامعە، 1970، ل96.\n6- حەسەن مەحمود حمە کەریم، کوردستان لەبەردەم فتوحاتی ئیسلامی دا، چاپی چوارەم، 2007، ل226-408.\n7- فەرەیدوون حەکیم زادە، سەردەشت لە ئاوێنەی بەڵگەنامە مێژوویەکاندا، وەرگێرانی، حەمە رەسوڵ حەسەنپوور، چاپی یەکەم، 2008، ل21.\n9- جمال بابان، سلێمانی شارە گەشاوەکەم، بەشی دووەم، 1998، ل46.\n11- دکتۆر عەبدوڵڵا غفور، فەرهەنگی جوگرافیای کوردستان، سلێمانی، 2002، ل29.\n12- کوردستان لەچاپکراوە عوسمانلییەکاندا، وەرگێڕانی فەیسەڵ دەباغ، چاپی یەکەم، هەولێرهەولێر، ل170.\n13- ئازاد عبدوالواعید، گۆڤاری رۆشنبیری نوێ، لیوای سلێمانی، ژمارە117، کانوونی یەکەمی1987، ل.68.\n14- مسعود محەمەد، گەشتی ژیانم، چاپی یەکەم، ستۆکهۆڵم، 1992، پەراوێزی ل225.\n15-نظرة الی تاریخ عشیرتی (پشدەر-المیراودلین) و باجەلان (باجلان)، جمال بابان، مجلة المجمع العلمی العراقی/هیئە اللغە الکردیە، بەغداد، 1002، ص225.\n16- سیسیل جۆن ئیدمۆندس، کورد تورک عەرەب، وەرگێڕانی حامید گەوهەری، چاپی دووەم، هەولێر، 2004، ل267.\n18- مارتین فان برۆنەنسن، ئاغا وشێخ و دەولەت، لەئەڵمانیەوە کوردۆ، بەرگی یەکەم، چاپی چوارەم، سلێمانی، 2003، ل257.\n19- د.عەبدوڵڵا عەلیاوەیی، م.نازناز محەمەد قادر، زانکۆ، گۆڤارێکی زانستی مرۆڤایەتی زانکۆی سەڵاحەددینە/هەولێر، ژمارە(17)، ئەیلولی 2002، ل7.\n20- گۆڤاری رۆشنبیری نوێ، ئازاد عبدوالواعید، هەمان سەرچاوەی پێشوو، ل68.\n21- ویلیام ایغلتون، القبائل الکوردیە، تالیف ترجمە، د.ئەحمەد مەحمود خلیل/الگبعە الاولی، اربیل، 2006، ص100.\nلەگەڵ ئەو سەرچاوانەی کە ناویان هاتووە لەچەند سەرچاوەیەکی تریش دا ناوی پشدەر هاتووە، شیکردنەوەشی بۆ کراوە ئەمانەش وەک(حەمید گەردی، د.فوئاد حمە خورشید، محەمەد فیدا، عەبدولکەریم محەمەد سەعید، چەندانی تر.......)..\nتێ بی نی : ئەم بابەتە دوجار بڵاوبۆتەوە، سەرەتا لە گۆڤاری مێرگ ژمارە(43)ساڵی چوارەم، 2008، ل24-27، دواتر لە گۆڤاری پشدەر، ژمارە(7)زستانی (2009)ساڵی دووەم، ل11-12.\n 🇰 تۆماری تایبەت بۆ کوردیپێدیا | 🏳 کوردیی ناوەڕاست | تۆمارێکی تایبەت بۆ کوردیپێدیا لەلایەن (pavel meresene) سەبارەت بە (پشدەر) لە: 31-10-2010 17:24:37\n➕ ئەم بابەتە لەلایەن: (هاوڕێ باخەوان)ەوە لە: Oct 31 2010 7:52PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jun 26 2020 12:06PM باشترکراوە\n10. 👁 بشدر\n11. 👁 بولی\n12. 👁 بڕدێ\n13. 👁 بۆکریسکان\n14. 👁 بی ئاوا\n15. 👁 بی کوڕە\n16. 👁 بیەڕەش\n17. 👁 بێ باڵان\n18. 👁 بەر رۆژ\n19. 👁 بەرد کوڕان\n20. 👁 بەرشێران\n21. 👁 پردەشاڵ\n22. 👁 تووە سواران\n23. 👁 جەلکان\n24. 👁 چۆمە سوتاو\n25. 👁 حاجی وسو(بازان)\n26. 👁 خوێ بیان\n27. 👁 خڕە چەو\n28. 👁 خڕەیاس\n29. 👁 خێوییان\n30. 👁 خەندە کورلە\n31. 👁 داو داودی\n32. 👁 دوو گومان\n33. 👁 دووپان\n34. 👁 دوێڵە\n35. 👁 دەشتیوی خواروو\n36. 👁 دەشتیوی سەروو\n37. 👁 دەشتیوی ناوەراست\n38. 👁 دەشتێوان\n39. 👁 دەلوە کۆتر\n40. 👁 رازان\n41. 👁 زارگەلێ\n42. 👁 زرتک\n43. 👁 زورکان\n44. 👁 زورکانی حاجی موسا\n45. 👁 زونگ\n46. 👁 زینوی ماخ و بزنان\n47. 👁 زەنگڵانی مام\n48. 👁 زەنگەلان (مەمکان)\n49. 👁 سورەدێ\n50. 👁 سڵێ\n51. 👁 سینەمۆکە\n52. 👁 سێ ووشکان\n53. 👁 سێوەیس\n54. 👁 سەرگەی نێل\n55. 👁 شارۆش\n56. 👁 شیوە\n57. 👁 قندۆڵی کۆن\n58. 👁 قوڵە شمس\n59. 👁 قڕناقاو\n60. 👁 قەڵا توکان\n61. 👁 گارفێن\n62. 👁 گەلۆی ماخ و بزنان\n63. 👁 لیندزە\n64. 👁 لێوژە\n65. 👁 ماخ و بزنان\n66. 👁 مام علی\n67. 👁 میرگی بادین\n68. 👁 مەمکان\n69. 👁 ناڵە پیر\n70. 👁 نیسێوی\n71. 👁 وەرتە\n72. 👁 ڕەزی کری\n73. 👁 ڕەسواجیان\n74. 👁 کاسکان\n75. 👁 کوبنک\n76. 👁 کونە گەناو\n77. 👁 کوێرە میران\n78. 👁 کۆمتان\n79. 👁 کۆمەلە\n80. 👁 کەنجاڕەی کوێخا قادر\n👫 پشدەر بابەکر محەمەد | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Feb 18 2019 1:38PM باشترکراوە\n📷 فایلی وێنە 1.0.1 43 KB Feb 10 2019 10:29PM هاوڕێ باخەوان


بەشداری هاوڕێیانی کۆمەڵە لە خۆپیشاندانی دژ بە کۆماری ئیسلامی - کۆمەڵەی زەحمەتکێشانی کوردستان\nبەشداری هاوڕێیانی کۆمەڵە لە خۆپیشاندانی دژ بە کۆماری ئیسلامی\nرۆژی ١٠ی فێڤریە ژمارەیەک لە هاوڕێیان کۆمەڵە لە کۆمیتەی بریتانیا بەشدارییان لە خۆپیشاندانیکدا کرد کە بۆ مەحکومکردنی سیاسەتەکانی رژیم لە لەندەن ساز کرابوو.\nخۆپیشاندەران بە هەڵگرتنی ئاڵای کۆمەڵە خوازیاری زیندانیانی سیاسی رامين حسين پناهى و هيدايت عبدالله پور بوون.\n2018/02/13 /by عەتا\nhttps://www.komala.com/wp-content/uploads/2018/02/9.jpg 459 700 عەتا https://www.komala.com/wp-content/uploads/2014/03/logo.png عەتا2018-02-13 00:18:462018-02-13 00:32:41بەشداری هاوڕێیانی کۆمەڵە لە خۆپیشاندانی دژ بە کۆماری ئیسلامی\nپیام مرکز همکاری احزاب کردستان ایران بە مناسبت ٢٢ بهمن سالروز پیروزی انقلاب مردمی ایر... چالاکی ھاوڕێیانی کۆمەڵە بە بۆنەی رۆژی کۆمەڵە لە سنە و مەریوان...


"گۆڕان له رێگه‌ی راپرسی خۆی یه‌كلاده‌كاته‌وه"\nگۆڕان پارتی كابینه‌ی نۆیه‌م حكوومه‌تی هه‌رێمی كوردستان\nبزووتنه‌وه‌ی گۆڕان بۆ به‌شداری كردن له كابینه‌ی نوێ یان بوون به ئۆپۆزسیۆن له سه‌ر بنه‌مای ئه‌نجامی راپرسی هه‌ڵسوڕاوانی و ئه‌نجامی دانووستانه‌كانی پێكهێنانی حكومه‌ت خۆی یه‌كلایی ده‌كاته‌وه.\nئه‌ندامێكی جڤاتی نیشتیمانی گۆڕان ئاشكرای ده‌كات، به‌شداریكردنی گۆڕان ده‌مێنێته‌وه سه‌ر ئه‌وه‌ی هاوبه‌شی راسته‌قینه له حكوومه‌ت قه‌بووڵ ده‌كرێت یان وه‌ك پێشتر ته‌نیا بۆ كۆكردنه‌وه‌ی لایه‌نه‌كان ده‌بێت.\nتا ئێستا گۆڕان خۆی یه‌كلا نه‌كردوه‌ته‌وه له كابینه‌ی داهاتوو به‌شدار ده‌بێت یان ده‌بێته ئۆپۆزسیۆن، بڕیاردانیشیان به‌ستووه‌ته‌وه به ئه‌نجامی ئه‌و راپرسیه‌ی له نێو هه‌ڵسوڕاوانیان كردوویانه، ڕاي زۆرینه له‌گه‌ڵ ئه‌وه‌یه به‌شدارى حكوومه‌ت بكه‌ن و شه‌راكه‌تى راسته‌قينه‌شيان ده‌وێت، ئه‌و پرسه‌ش له‌جڤاتى نيشتيمانى يه‌كلا ده‌كه‌نه‌وه و بۆ گفتوگۆش چاوه‌ڕوانى سه‌ردانى شاندى پارتى ده‌كه‌ن.\nهه‌رچه‌نده هێشتا كارنامه‌ی حكوومه‌تی نوێ بۆ چوار ساڵی داهاتوو نه‌خراوه‌ته‌ڕوو، به‌ڵام به‌شێك له‌لايه‌نه‌كان پێيان باشه له‌سه‌ر بنه‌ماى به ده‌ستهێنانی متمانه‌ى هاووڵاتيان به‌شدارى حكوومه‌ت بكه‌ن, پارتيش وه‌ك براوه‌ى يه‌كه‌م هێڵى سوورى له‌سه‌ر هيچ لايه‌نێك نيیه، به‌ڵام ئاشكرای كردووه كه هه‌ر لایه‌نێك به‌شداری حكوومه‌ت بێت، ئه‌وا به‌پێی قه‌باره‌ی خۆی پشكی پێ ده‌درێت.\nبزوتنه‌وه‌ى گۆڕان له‌هه‌ڵبژاردنى 30 ئه‌يلوول، 12 كورسى به‌ده‌ستهێنا و به‌راورد به خوولی رابردوو، كورسییه‌كانی بۆ نیوه كه‌می كرد, ئێستاش هه‌رچه‌نده ده‌نگى به‌شداريكردنى گۆڕان له‌كابينه‌ى داهاتوو هه‌يه، به‌ڵام گۆڕان به ورياييه‌وه له‌سه‌ر ئه‌و پرسه مامه‌ڵه ده‌كات و ده‌ڵێن نايانه‌وێت ئه‌زموونى كابينه‌ى رابردوو دوباره بكه‌نه‌وه .


۱۰ آبان ۹۱\n■ پیاوێک ئه‌ناسم که چه‌ند ساڵ له‌مه‌و پێش ” پیکان ” ێکی بوو . خه‌ڵکی لای هه‌ورامانه . هه‌ر هه‌فته له ته‌ته‌وه‌و ئه‌چوو بۆ نۆدشه و پاوه ؛ له‌و لایشه‌و له هه‌جیج و هه‌ورامانی ته‌خته‌وه ئه‌هاته‌وه مه‌ریوان . شار و گووند نه‌ما سه‌ری پیا نه‌کات ! بۆ کڕینی مریشک و هێلکه‌ش له مارکێتی گه‌ڕه‌ک ، هه‌ر به‌م ” پیکان ” وه ئه‌چوو !\n■■ به هۆی شوێنی ژێئۆپۆلۆتیکی ماڵه‌کانمانه‌وه ، زوو زوو یه‌کتر ئه‌بینین ! له نیوه‌ڕۆه گه‌رمه‌که‌ی هاوینی ۹۱ وه ، که دووای فرۆشتنی ” پیکان ” ه‌که ” پارس ” ێکی سه‌ندووه ، به‌م به‌ره‌که‌ته قه‌سه‌م ، که‌س ماشینه تازه‌که‌ی نه‌دیوه ! ژن و مناڵ و خۆی به پێی پیاده ئه‌م سه‌ر و ئه‌و سه‌ری شار ئه‌که‌ن ، ئیتر گشتیان وه‌ک چیلکه‌یان لێ هاتووه !\n■■■ ئه‌م پاییزه له ئێواره بارانه خوڕێکی خۆشا ، له که‌نار شه‌قامی لای ماڵمان بینیم که به بێ چه‌تر ڕێ ئه‌کا و ئاو له ده‌رقاچه‌ی شوواڵه‌که‌یه‌وه وه‌ک پلووسکی سه‌ر بان ئه‌په‌ڕێ ! سووار بوو ، هه‌واڵی ماشینه‌که‌یم پرسی _ که پێم وابوو فرۆشتوویه‌تی ! _ ؛ که چی ئه‌ڵێ له پارکینگه ! حه‌یفه باران لێی بات !!! بێ ئێختیار له ناوه‌ڕاستی شه‌قامه‌کا له تورمۆزم دا !! ووتی : چیه شێت بوویته !؟ ووتم : له‌وانه‌یه ! له‌وانه‌یه شێت بووبێتم …


’’میت لەناو پێشمەرگەدایە’’\nحەقی ئارمانج، یەکێک لە فەرماندەکانی هەپەگە داوا لە پارتی دەکات بەرپرسیارانە بجوڵێتەوە و دەڵیت، "پارتی رۆژ بە رۆژ ئامادەکاری بۆ شەڕ دەکات و هێزەکانی خۆی رەوانەى ناوچەکانی گەریلا دەکات."\nحەقی ئارمانج کە یەکێکە لە فەرماندەکانی هێزەکانی پاراستنی گەل (هەپەگە) لە میانی لێدوانیکی ڤیدیۆیدا بۆ کەناڵی (فورات نیوزی)یپەکەکە کە "ناس کورد" بینیویەتی ڕایگەیاند، "ئێمە زۆرجار لەسەر ئاستی باڵاو هاوسەرۆکایەتی رامانگەیاندووە لەگەڵ شەڕدا نین و ئەگەریش کێشە هەبێت پێویستە بە دیالۆگ چارەسەر بکرێت. لەسەر ئەو بنەمایە بە بەردەوامی بە نیازێکی باشەوە بانگەوازیان بڵاوکردووەتەوە.\nباسی لەوەشکرد، "سەرباری بانگەوازەکانی بزووتنەوەکەمان و گەلەکەشمان، پارتی رۆژ بە رۆژ ئامادەکاری بۆ شەڕ دەکات و هێزەکانی خۆی رەوانەى ناوچەکانی گەریلا دەکات، ئەو کارانەیان کردووە و هێشتاش بەردەوامن لەو کارانە ئەو رووداوە نیشانی دەدات، کە ئیدی قسەکردن مانای نەماوە."\nئەوەشی وتووە، "ئەوانەى بەو شێوەیە دەجوڵێنەوە، خزمەت بە دەوڵەتی تورک دەکەن، ئەوانە کام هێزن؟ ئاڵای پەدەکەیان پێیە، ئێمە تاوەکو ئێستا چەندینجار دانمان بە خۆماندا ناوە و رێگریمان لە هەوڵە ئاژاوەگێڕییەکانیان کردووە، دەتوانین تاوەکو رادەیەک ئارام بگرین، پێشمەرگەکانی پەدەکە لەسەر هەڤاڵانمان زانیاری بە دوژمن دەدەن، گوایە خۆیان بە هێزی پاراستن و بەرگریی باشووری کوردستان دەزانن و لەلایەن پێشمەرگەکانی پەدەکەوە لێماندەدرێت و شوێنی هەڤاڵانمان بۆ دوژمن دەستنیشان دەکەن و دوژمنیش بە تۆپ و هاوەن لە هەڤاڵانمان دەدات و یانی هێزەکانی پەدەکە سات بە سات سیخوڕی و هەواڵگری بۆ دوژمن دەکەن".\nئاماژەى بەوەشکردووە، "بە دڵنیاییەوە ئەندامانی میت لە ناو ئەو هێزانەدان کە سەر شاخەکان و گردەکان و رێگاکاندا جێگیرکراون، ئەگەر جلوبەرگی پێشمەرگەشیان لەبەردابێت، بە ناوی پەدەکەشەوە بجوڵێنەوە، هەر ئەو هێزەن و کار بۆ میت دەکەن. ئێمە تاوەکو ئێستا دانمان بە خۆماندا ناوە. ئەوەش قورسە. ئێمەش لە نزیکەوە چاودێرییان دەکەین. هەڤاڵانمان فیداین. بزووتنەوەى ئازادیی کورد بە چەند هەڤاڵ دەستیپێکرد و هیچ ئیمکان و دەرفەتێکیان لە دەستدا نەبوو. لە دژی دووەمین گەورە سوپای ناتۆ بڕیاری تێکۆشانیانداو بەو ورە و ئیرادەیەوە خۆیان گەیاندووەتە ئەم سەردەم و ئاستە".